Jelena Đureinović: Sudski procesi rehabilitacija podrazumijevaju kriminalizaciju antifašističke prošlosti\nO reviziji i revizionizmu u Srbiji, sudskim procesima rehabilitacije komandanta Korpusa gorske garde Jugoslovenske vojske u otadžbini i Narodno oslobodilačkoj borbi, razgovarali smo sa mladom istoričarkom i aktivistkinjom Jelenom Đureinović. Njen istraživački rad bazira se na politikama sjećanja u postsocijalizmu sa posebnim fokusom na Drugi svjetski rat. U istraživanju se bavi istorijom sjećanja na Jugoslovensku vojsku u otadžbini, obuhvatajući njihovu (re)interpretaciju od političke emigracije u jugoslovenskom periodu do sudske rehabilitacije Dragoljuba Draže Mihailovića.\nJelena Đureinovićje doktorantkinjana Odsjeku za istočnoevropsku istoriju na JustusLiebig Univerzitetu u Giessenu u Njemačkoj i trenutno je gostujuća istraživačica na Institutu za studije kulture i sećanja Slovenačke akademije nauka i umjetnosti. Osnovne i master studije završila je na Filozofskom fakultetu Univerziteta u Novom Sadu i Centralnoevropskom univerzitetu u Budimpešti.\nObjasnite mi razliku između revizije istorije i istorijskog revizionizma?\nJelena Đureinović: Revizija predstavlja potpuno legitimnu pojavu u istorijskoj nauci, gde se zbog, na primer, pojave novih dokaza, otkrivanja relevantnih i do tada nepoznatih izvora ili promene paradigme i fokusa u istoriografiji, preispituju istorijski događaju ili ličnosti. Nasuprot tome, istorijski revizionizam se zasniva na pokušaju da se istorija prevrednuje, najčešće kroz politički motivisano i namerno zapostavljanje ili negiranje ustanovljenih istorijskih činjenica. On nije motivisan pojavom novih dokumenata koji bacaju novo svetlo na neki istorijski događaj, već, kako je to sociolog Todor Kuljić najbolje opisao, u pitanju je„prerada prošlosti koja je nošena jasnim ili prikrivenim namerama pravdanja užih nacionalnih ili političkih ciljeva“. Legitimnost je vrlo važan faktor u razgraničavanju ova dva pojma, gde to što nazivamo istorijskim revizionizmom predstavlja nelegitimnu reinterpretaciju istorije. Veoma česta tendencija istorijskog revizionizma je negiranje zločina ili njihova apologetska interpretacija, gde je verovatno najpoznatiji primer negiranje Holokausta.\nDa li je u Srbiji revizija izgovor vlasti za revizionizam?\nJelena Đureinović: Upravo tako. Proponenti revizionizma, bilo da su u pitanju vladajuće elite ili istoričari, svoj revizionizam uvek predstavljaju kao objektivnu i nepristrasnu reviziju prošlosti. Drastična i politički motivisana revizija Drugog svetskog rata koja je u osnovi vladajuće politike sećanja u Srbiji od 2000. godine predstavlja se kao neutralna reinterpretacija komunističkih dogmi otelotvorenih u takozvanom partizanskom mitu koja je postala konačno moguća nakon pada komunizma. Kroz interpretaciju jugoslovenske kulture sećanja i svih dostignuća jugoslovenske istoriografije kao ideološki manipulisanih te njihovo odbacivanje, današnje prevrednovanje Drugog svetskog rata uspostavlja se kao neutralna revizija. Upravo na toj neutralnosti i postideološkom stavu insistiraju revizionistički istoričari i stvaraju privid da je u pitanju legitimna naučna revizija, a ona to nije.\nMi možemo bez imalo dileme da govorimo o istorijskom revizionizmu u Srbiji jer ne postoje nikakvi novi izvori koji bi znatno izmenili u istoriografiji već ustanovljenu sliku o Drugom svetskom ratu i njegovim akterima u Srbiji i Jugoslaviji. Taj revizionizam se ispoljava kao akademski u jednom delu istoriografije i u obliku zvanične politike sećanja.\nSa kojim se problemima susrećete kao naučnici_ce i kao aktivisti_kinje u procesu borbe protiv rehabilitacije?\nJelena Đureinović: Mislim da je problem vladajući antitotalitarizam koji u praksi podrazumeva isključivo antikomunizam a koji pojedince i grupe koji se protive revizionizmu i protiv njega se bore, bilo kao aktivisti_kinje ili istoričari_ke, nazivaju komunistima. To bi trebalo da bude uvreda i način diskreditacije kritike jer hegemona politika sećanjanije samo reinterpretacija istorije već ima i širi cilj da konsoliduje i legitimiše trenutni politički, društveni i ekonomski poredak a uz to ide delegitimizacija alternativa odnosno dokazivanje da alternative neoliberalnom kapitalizmu ne postoje. Kroz antitotalitarni pristup se svaka priča o levim politikama vrlo lako svede na diskurs o komunističkim zločinima. Uz to postoji i vrlo zanimljiv diskurs u srbijanskom društvu, koji vlada među različitim akterima revizionističke politike sećanja, koji bih ja nazvala fenomenom nasleđenog komunizma. Najekstremniji primer toga je neka vrsta paranoje da su komunisti još uvek na vlasti i obstruiraju potpuno prevladavanje autoritativne prošlosti, ali se najčešće ispoljava kroz delegitimizaciju onih koji kritikuju istorijski revizionizam zbog toga što su im je neko od predaka „bio u partizanima“, te da oni takođe ugrožavaju proces tranzicije samo zbog toga što ne žele da izgube privilegije i imovinu koje im je komunizam omogućio. Naravno, svi ti ljudi su od svojih predaka pored privilegija nasledili i ideologiju pa u javnosti istupaju isključivo iz te perspektive. To sve je jedan nemački istoričar vrlo prigodno nazvao nekrofilnim antikomunizmom – strahom i borbom protiv komunizma kojeg u stvari nema.\nU Srbiji je rehabilitovan Dragoljub Draža Mihajlović, vode se sudski procesi za rehabilitaciju Nikole Kalabića, komandanta Korpusa gorske garde Jugoslovenske vojske u otadžbini. Da li država Srbija na ovaj način želi da kriminalizuje antifašističku prošlost? Zašto?\nJelena Đureinović: Sudski procesi rehabilitacija i diskursi oko njih upravo podrazumevaju kriminalizaciju i delegitimizaciju antifašističke prošlosti. Zvanična politika sećanja u Srbiji, u okviru koje su ove rehabilitacije moguće, ima dve međusobno isprepletane ključne tačke: prva je svođenje celokupnog jugoslovenskog perioda i Drugog svetskog rata na „zločine oslobodilaca“ pred kraj i neposredno nakon rata, a druga je konstrukcija četničkog pokreta Draže Mihailovića kao antifašističkog. Ovakvo usko i vrlo selektivno posmatranje jednog dugog i kompleksnog istorijskog perioda omogućava rehabilitaciju snaga kolaboracije i zločinaca poput Nikole Kalabića kao nedužnih žrtava komunizma. Kada se ceo period Drugog svetskog rata ignoriše i fokus je samo na posleratnim obračunu sa kolaboracijom, sledi da počinioci postaju nevine žrtve bez obzira na njihovu odgovornost za kolaboraciju i zločine, a Narodnooslobodilački pokret postaje zločinački jer je te ljude osudio ili streljao „iz političkih ili ideoloških razloga“. Taj preokret pozicija je polazna tačka konstrukcije četničkog pokreta kao antifašističkog, jer je nacionalnom istorijskom pamćenju potreban pokret otpora koji nije kompromitovan komunističkom ideologijom.\nŠta je sve potrebno da bi neki istorijski revizionistički postupak trebao da podrazumijeva da bi se okarakterisao kao naučni? Šta bi trebao podrazumjevati neki istorijsko revizionistički postupak da bi se mogao okarakterisati kao naučni?\nJelena Đureinović: Kao što sam već navela, koliko god revizionisti insistirali na naučnosti i objektivnosti svog pristupa, u pitanju je istorijski revizionizam koji se najčešće bazira na selektivnom pristupu izvornoj građi uz namerno ignorisanje činjenica koje su nepohodne za određenu interpretaciju. Moram da priznam da neki revizionistički autori pokazuju profesionalnost u radu sa izvorima, ali iz njih onda izvlače vrlo problematične zaključke. Ono što treba uvek naglašavati i ponavljati je činjenica da govorimo o periodu od pre nekoliko decenija o kojem postoje ustanovljene validne činjenice i dokumentacija iz različitih izvora, uključujući dokumente i okupacionih i savezničkih snaga, a mnogi od tih dokumenata su objavljivani ili digitalizovani pa su veoma lako dostupni. Pored toga, nikako se ne može odbaciti celokupna jugoslovenska istoriografija kao nevalidna. Stoga, kako nema nikakvih novootkrivenih izvora koji bi drastično promenili naše razumevanje Drugog svetskog rata, to je politički motivisan istorijski revizionizam.\nKoja je uloga istoričara u procesu nečije rehabilitacije iz Drugog svjetskog rata?\nJelena Đureinović: Istoričari se na sudu pojavljuju kao stručni svedoci ili sudski veštaci, u zavisnosti od pojedinačnog slučaja. Zakon o rehabilitaciji iz 2006. godine podrazumeva jednostranački postupak kao način primene zakona u sudu što znači da u sudskom procesu postoji jedna strana koju predstavljaju predlagači rehabilitacije i njihovi advokati i tu je sudija ili sudsko veće koje odlučuje na osnovu njihovih tvrdnji i dokumentacije. Posebno u većim slučajevima, praksa je da predlagači rehabilitacije pozivaju svedoke – naravno samo one koji će govoriti u korist nečije rehabilitacije, jer zašto bi pozvali nekoga ko će govoriti protiv. Tako na primer, u slučaju Milana Nedića, čiji proces je u toku na Višem sudu u Beogradu, se u tim izlaganjima ne iznosi apsolutno ništa što ne bi govorilo u prilog njegovoj rehabilitaciji. Jasno pozicionirani istoričari učestvuju u tome i analiza nekoliko slučajeva rehabilitacije pokazuje da se izlaganja istoričara zasnivaju na selektivnom pristupu izvorima i ignorisanju ili opravdanju svega što ne bi bilo pogodno za rehabilitaciju. Tako Milan Nedić postaje spasilac srpskih izbeglica i nevina žrtva komunizma a o kolaboraciji i represivnom aparatu njegovih vlasti se ne govori ili se to sve opravdava. U mnogim manjim slučajevima širom Srbije sudovi kontaktiraju istoričare kao sudske veštake i onda oni uglavnom podnesu stručno mišljenje u formi pisanog eseja.\nDa li u Srbiji postoje istoričari koji su nepristrasni i koji će u procesu rehabilitacije postupiti iz naučne a ne ideološke pozicije?\nJelena Đureinović: Naravno, ali dosadašnja praksa procesa rehabilitacija jasno pokazuje da oni koji se time bave nepristrasno, kao naučnici nisu pozvani da iznesu svoje mišljenje na sudu. Takođe generalno vlada negativan stav među profesionalnim istoričarima prema izlaganju u sudskom kontekstu i u pitanju je jedna veoma mala grupa istoričara koji na to pristaju i to su uglavnom zagovornici rehabilitacije određenih osoba. Moje lično mišljenje je da su te rehabilitacije odnosno način na koji se one sprovode potpuno apsurdne i ne treba im davati još veći legitimitet učešćem u njima. Takođe mislim da raspravama o istorijskom kontekstu Drugog svetskog rata, pa ni istoričarima, nije mesto u sudnici i da sudska rasprava nikako ne treba da zameni stručnu polemiku. Jedan broj istoričara istupao je u javnosti protiv rehabilitacija i otvoreno ih kritikovao. Međutim, izgleda da je tih kritika sve manje. S jedne strane i zbog sad već dugog perioda konstantnog odvijanja raznih procesa rehabilitacija koji prouzrokuje neku vrstu normalizacije u srbijanskoj javnosti.\nS druge strane, mislim da je neophodno i naučno pristupiti kritici procesa rehabilitacije i generalno istorijskog revizionizma. Izdvojila bih posebno knjigu istoričara Srđana Miloševića o rehabilitaciji kneza Pavla Karađorđevića kao odličnu kritičku studiju sudske rehabilitacije i nadam se da će takvih studija biti više, jer sudska ročišta i dokumenti nisu potpuno otvoreni za javnost i mislim da dosta ljudi nije svesno toga koliko su ti procesi i interpretacije istorije koje se iznose u sudnicama i sudskim rešenjima skandalozni. Podjednako je važno i ukazivati na greške i propuste revizionističkih istoričara, gde mislim da je celokupan dosadašnji rad istoričara Milana Radanovića od izuzetne vrednosti.\nZnate li možda koliko se udžbenici istorije bave istorijom zasnovanom na činjenicama, a koliko su revizionistički?\nJelena Đureinović: Školski udžbenici su do pre nekoliko godina dolazili od Ministarstva prosvete i postojala je samo jedna verzija udžbenika za svaki predmet i razred a oni su sada privatizovani uz akreditaciju Ministarstva. Udžbenici su ogledalo istorijske politike i reflektuju dominantne istorijske narative pa oni jesu revizionistički ako je i politika sećanja takva. U periodu vladavine Slobodana Miloševića ambivalentan pristup vlasti Drugom svetskom ratu bio je očigledan i u udžbenicima istorije, gde se nije „raskrstilo“ sa NOB-om ali se takođe već ozvaničava pozitivna slika četničkog pokreta. Nakon 2000. godine izašlo je nekoliko skandaloznih udžbenika koji su predstavljali Milana Nedića vrlo pozitivno, Dražu Mihailovića kao ljubitelja francuske književnosti, a Tita kao notornog agenta Kominterne, relativizujući kolaboraciju i prećutkujući zločine. Vrlo je važno naglasiti da se udžbenici mogu analizirati kao ogledalo istorijske politike, ali je ljudski faktor podjednako bitan, odnosno kako se predaje istorija u praksi u učionici i nikako ne treba automatski podrazumevati da oni direktno utiču na shvatanje istorije i stavove učenika i učenica.\nZašto je danas bitno da govorimo o antifašizmu i NOB-u?\nJelena Đureinović: Narodnooslobodilačka borba predstavlja jednu svetlu tačku u istoriji svih jugoslovenskih naroda. Smatram da je danas veoma bitno govoriti o Narodnooslobodilačkoj borbi kao antifašističkoj borbi ali i kao jugoslovenskoj socijalističkoj revoluciji koja je uz pobedu nad fašizmom donela neverovatne društveno-političke promene. Ta revolucionarna dimenzija, koliko god se koristila kao argument za delegitimizaciju pokreta, je naše pozitivno istorijsko nasleđe i zbog toga se treba boriti protiv njene relativizacije, kriminalizacije i negiranja njene slobodarske i emancipatorske tradicije. Narodnooslobodilački pokret sa KPJ na čelu imao je podršku najširih slojeva stanovništva i njegov rezultat bilo je ujedno oslobođenje zemlje i izgradnja jednog pravednijeg i egalitarnijeg društva koje je podrazumevalo masovnu emancipaciju žena, omladine, radnika, seljaka, svih slojeva društva koji su bili najpotlačeniji u Kraljevini Jugoslaviji. Ne želim da kažem da se socijalističkoj Jugoslaviji treba pristupati potpuno nekritički ili je se sećati kroz prizmu apolitične i konzumentske jugonostalgije (koja je ipak razumljiva), ali smatram da je posebno taj period od 1941. do 1945. godine relevantan kao inspiracija i u današnjem kontekstu života i u jednom sistemu koji se zasniva na nejednakosti i dubokom socijalnom nezadovoljstvu.\nKako vidite politiku i kulturu sjećanja kroz spomenike NOB-a?\nJelena Đureinović: U Srbiji spomenici nisu toliko uništavani nego su pre zapušteni i prepušteni propadanju. Ono što je meni lično jako tužno i simboliše politike sećanja i odnos prema NOB-u na postjugoslovenskom prostoru su različiti spomenici i memorijalni kompleksi koji sadrže večni plamen koji skoro nigde ne gori.\nŠta nam danas predstavljaju ti spomenici i u kojem diskursu se koriste?\nJelena Đureinović: Spomenici NOB-a imaju naravno veliku i umetničku i simboličku vrednost. Jedan od problema zvanične politike sećanja na Drugi svetski rat je to što se antifašizam odnosno NOB zapostavlja, a kad se uopšte obeležava na nekom zvaničnom nivou ili u javnom prostoru na snazi je njegova etnifikacija i instrumentalizacija u neke političke svrhe. Groblje oslobodilaca Beograda je tako bilo potpuno ostavljeno propadanju nakon 2000. godine da bi se pre posete Dimitrija Medvedeva 2009. godine brzo renoviralo. Od tada se ono relativno održava i jednom godišnje, na Dan oslobođenja Beograda 20. oktobra, tamo različite delegacije polažu cveće i 20. oktobar se ponovo svečano obeležava. Međutim, iako je i na samom groblju očigledno da su u Beogradskoj operaciji učestvovale jugoslovenske i sovjetske snage, u govorima na komemoracijama se priča samo o udruženoj akciji srpske i ruske nacije i jugoslovenski antifašizam postaje isključivo srpski. Tu nema mesta za razne slavonske ili italijanske jedinice ili ukrajinske u okviru Crvene armije.\nDok balkanski lideri svađaju narode, umetnici ih mire\nSarajevska povelja mira kao odgovor balkanskim ratnim huškačima


Preduzetnici se ne rađaju već stvaraju | Anekdotstory- anekdotstory.ru\nNacionalno finale Poslovnog izazova – takmičenje srednjoškolaca u preduzetničkim veštinama biće održano od 26. do 27. februara.\nNacionalno takmičenje će okupiti 60 učenika iz 50 srednjih škola u Srbiji koji su se plasirali u finale na regionalnim takmičenjima organizovanim u Beogradu, Leskovcu, Novom Sadu i Čačku. Prvog dana takmičenja, finalistima će biti postavljen „izazov” odnosno zadatak koji predstavlja realan poslovni problem.\nUz pomoć biznis volontera, učenički timovi osmišljavaće rešenje problema i kreirati biznis plan i prezentaciju koju će drugog dana predstaviti članovima žirija i publici. Zajedno sa vršnjacima iz Bosne i Hercegovine, Crne Gore i Hrvatske, 20 finalista iz Srbije će učestvovati i u Poslovnom izazovu zapadnog Balkana koji će biti održan u aprilu u Crnoj Gori.\n“Poslovni izazov” je pokrenut sa namerom da učenicima pruži uvid u savremeni način poslovanja i motiviše ih da razmišljaju proaktivno i svoje ideje sprovedu u delo. Razvijanjem veština na inovativan način, učenici unapređuju svoj preduzetnički duh i povećavaju mogućnosti za zapošljavanje.\nTakmičenje realizuje organizacija Dostignuća mladih u Srbiji koja već 10 godina sprovodi obrazovne programe iz oblasti preduzetništva i finansijske pismenosti u školama širom Srbije, a finansiraju Američka agencija za međunarodni razvoj (USAID), Telekom Srbija, Saga i BASF.\nProgram: petak, 27. februar – Top of the Hub (25. sprat Poslovnog centra Ušće)\n14.00 – 14.20 Uvodna obraćanja:\nSvetlana Kisić, predsednica UO Dostignućna mladih\nSusan Kutor, direktorka USAID Kancelarije za ekonomski razvoj\n14.20 – 15.45 Prezentacije biznis planova timova\n15.45 – 16.30 Koktel\n16.30 – 17.00 Proglašenje pobednika i dodela nagrada


Poništeni rezultati glasanja na 11 izbornih mesta - SDCafe.rs\nHome\tInfo\tPoništeni rezultati glasanja na 11 izbornih mesta\nPoništeni rezultati glasanja na 11 izbornih mesta\nNa 11. izbornih mesta u Podunavskom okrugu ponissteni su izborni rezultati zbog uočenih značajnih propusta i nepravilnosti i da će morati da budu ponovljeni, rekao je novinarima predsednik izborne komisije advokat Stevan D. Janković.\nRezultati glasanja poništeni su na izbornim mestima u Radincu, Vranovu, Lipama, Osipaonici, Badljevica, Saraorci 1 i 2, smederevskim mesnim zajednicama Carina jedan i pet, Leštar tri i Sveti Sava jedan.\nU Vranovu prvi birač nije potpisao kontrolni list što dovodi u sumnju regularnost glasanja na tom biračkom mestu pa je Izborna komisija poništila rezultate. Na biračkom mestu 50 u Radincu, bilo je 808 listića a glasalo je 695 biraća. Zapisnik biračkog odbora je na istom biračkom mestu nepotpun, nepravilno popunjen i zato je Izborna komisija poništila rezultate na tom biračkom mestu, naveo je Janković.\nNa biračkom mestu 43 u selu Lipama nijedna od osam potvrda o izbornom pravu birača koji su glasali van biračkog mesta nije potpisana. Na biračkom mestu 54 u Osipaonici 10 birača glasalo je van biračkog mesta ali komisija nema nijedan dokaz da je birač glasao van biračkog mesta.\nU Zapisniku sa biračkog mesta Carina jedan, birački odbor je uneo da traži poništenje rezultata glasanja jer u kutiji ima 11 listicha više nego broj birača.\nNa biračkom mestu u mesnoj zajednici Sveti Sava u kutiji je bilo više listića u odnosu na broj upisanih birača.\nBilo je i slučajeva da je glasala raseljena osoba koja nije u biračkom spisku pa je na tom biračkom mestu poništen rezultat glasanja.\nNezvanični rezultati lokalnih izbora u Smederevu\nVetar: 3km/h NE\nMarina na Sindikat obrazovanja Smederevo traži obustavu nastave zbog povećanog broja zaraženih virusom Covid 19\nTata na pet ili šest na Sindikat obrazovanja Smederevo traži obustavu nastave zbog povećanog broja zaraženih virusom Covid 19\nAna na Sindikat obrazovanja Smederevo traži obustavu nastave zbog povećanog broja zaraženih virusom Covid 19\nSladjan na Saobraćajna nezgoda u Smederevu, povređen muškarac\nProdajna izložba fotografija za Mariju Milošević


Ratari oprez, vreme pogodovalo razvoju pegavosti šećerne repe - AgroSmart\nNa području Vojvodine usevi šećerne repe se nalaze u fazi od zatvaranja redova do faze razvića korena.\nPegavost lista šećerne repe (cercospora beticola) javlja se svake godine na našem proizvodnom području i jedan je od ekonomski najznačajnijih patogena šećerne repe. Karakteristične pege se prvo javljaju na starijem lišću u vidu okruglastih, sitnih, sivih pega oivičenih mrkom bojom. S razvojem bolesti broj pega se povećava i dolazi do sušenja delova ili celog lista.\nPosle uginuća većeg broja listova dolazi do retrovegetacije, što se negativno odražava na prinos korena i sadržaj šećera.\nVizuelnim pregledom useva šećere repe registrovano je prisustvo pega ovog patogena. U zavisnosti od lokaliteta i sortimenta, prisustvo pega je registrovano na do 35% pregledanih biljaka.\nU proizvodnji šećerne repe od polovine maja registrovan je veliki broj povoljnih uslova za ostvarenje infekcija od ovog patogena. Trenutni nivo prisustva simptoma posledica je nekoliko primarnih i prve sekundarne infekcije. S obzirom na uslove koji su vladali u proizvodnji šećerne repe u proteklom periodu, u narednih nekoliko dana očekuje se naglo povećanje broja biljaka sa pegama. Proizvođačima šećerne repe se preporučuju učestali obilasci useva i pregled na prisustvo pega.\nUkoliko se utvrdi prisustvo pega na nivou ili blizu epidemijskog praga (50% biljaka sa bar jednom pegom), preporučuju se hemijske mere zaštite kombinacijom preventivnih i sistemičnih fungicida. Preoručuju se preparati preparati bravo 720 sc, dakoflo, balear 720 SC u koncentaraciji 1,5 l/ha i preparati rias 300-ec i cerochem u koncentraciji 0,3 l/ha.


Dobojski Info - DOBOJ: Sedmi „King Partner Days 2017“ okupili više od 200 učesnika (FOTO)\nDOBOJ: Sedmi „King Partner Days 2017“ okupili više od 200 učesnika (FOTO)\npetak, 03 novembar 2017 14:54\nDoboj, King Partner Days, King doo Doboj,\nKompanija „King“ organizirala je danas u Tesliću, sedmu po redu, IT konferenciju „King Partner Days 2017“ s ciljem prezentacije najnovijih trendova u oblasti informacionih tehnologija. Konferencija je okupila više od 200 učesnika, predstavnika partnerskih kompanija „Kinga“.\n„Sedmu godinu zaredom organizujemo ovu konferenciju i nastojimo okupiti najuspješnije kompanije iz IT industrije. Činjenica da trajemo sedam godina, da je interes za učešće na konferenciji iz godine u godinu sve veći potvrda je da vjerujemo jedni drugima, da imamo šta pokazati i prenijeti kada su u pitanju najnovija dostignuća u IT sektoru“, kazao je Velimir Nešković, direktor i vlasnik kompanije „King“ u pozdravnom obraćanju učesnicima konferencije.\nViše iz ove kategorije « EPS kupuje Elektroprivredu Republike Srpske? DOBOJ: Željezničari kreću u štrajk 3. marta »


Parafiskalni nameti guše poslodavce u Srbiji › Made-in-Germany.rs\nBrojni parafiskalni nameti opterećuju poslodavce u Srbiji, pa bi njihovo smanjivanje i omogućavanje predvidljivosti poslovanja znatno olakšalo poslovanje, istaknuto je na skupu posvećenom predstavljanju rezultata „Istraživanja troškova poslovanja preduzetnika, malih i srednjih preduzeća vezanih za primenu zakonskih propisa u Srbiji“, prenosi agencija „Tanjug“.\n– Država nastoji da smanji broj nameta i administriranja i učini poslovanje u Srbiji predvidljivim. Postoje stvari na koje država ne može da utiče, ali može da omogući predvidljivost tamo gde ona odlučuje, a to je u poreskoj politici, radnom zakonodavstvu, odnosu prema malim i srednjim preduzećima i privatnom sektoru. U tom smislu neophodno uvažiti savete i stavove struke, jer moramo učiniti sve što možemo da da privreda bude rasterećenija – istakao je tom prilikom ministar za rad, zapošljavanje, boračka i socijalna pitanja Aleksandar Vulin i pri tom podsetio da je proteklog meseca zahvaljujući aktivnostima i kontrolama inspekcije rada veliki broj radnika iz sive zone preveden u legalne tokove rada.\nNebojša Atanacković, predsednik Unije poslodavaca Srbije rekao je na skupu da poslodavci podržavaju svako rešenje koje je u interesu države i koje podstiče napredak privrede. Po njegovim rečima, veliki problem predstavljaju parafiksalni nameti, odnosno porezi koje poslodavci plaćaju, a nisu sigurni šta tačno plaćaju. On je naveo da su privrednici u Srbiji suočeni sa postojanjem 500 parafiskalnih nameta i da se teško bore sa njima.\nPoslodavci su na ovom skupu istakli da su parafiskalni nameti samo jedan od primera u poslovanju, koji ne doprinosi predvidljivosti poreskog sistema, upravo zbog postojanja prevelikog broja nameta.\nOd MiG na 28/03/2015 / Finansije, Investicije, Tržište rada / Ostavite komentar\nU Hanoveru završen IT sajam "CeBIT 2015"


Agencije o kosovskoj vojsci: Podrška SAD, protivljenje NATO\nFoto: Tanjug/AP | Agencije o kosovskoj vojsci: Podrška SAD, protivljenje NATO\nTanjug 14.12.2018 15:35\nPRIŠTINA - Svjetske agencije prenijele su danas vijest iz Prištine o usvajanju zakona o formiranju kosovske vojske, a italijanska Ansa navodi da su tu odluku otvoreno podržali SAD, Velika Britanija i Njemačka, dok su NATO i EU izrazili značajno protivljenje.\nBritanski Rojters ukazuje da su SAD ovaj potez okarakterisale kao "istorijski", ali da ga je NATO Alijansa kritikovala.\nAnsa navodi da su poslanici kosovske skupštine brzo izglasali tri zakona kojima se mijenja mandat Kosovskih bezbjednosnih snaga (KBS) iz civilnog u vojni, bez promjene imena ovih snaga.\nOdluku Prištine otvoreno su podržali SAD, Velika Britanija i Njemačka, dok su NATO i EU izrazili značajno protivljenje, uz ocjenu da sada nije odgovarajući trenutak i da bi sve trebalo da bude izvedeno uz neophodne ustavne amandmane, piše Ansa.\nRojters ističe da se sve to događa nedjelju dana nakon što je premijerka Srbije Ana Brnabić upozorila da bi taj potez mogao da izazove vojnu intervenciju Beograda.\nAgencija naglašava da se Srbija snažno protivi ovom potezu i podsjeća da je Beograd upozorio da bi formiranje tzv. kosovske vojske moglo da destabilizuje Balkan.\nIako bi formiranje takve vojske moglo da potraje godinama, srpski političari vjeruju da taj potez ima za cilj etničko čišćenje Srba sa Kosova, napominje britanska agencija i dodaje da albanski predstavnici negiraju te optužbe.\nTakođe se podsjeća da je Brnabić nedavno kazala da bi odgovor Beograda na ovaj potez Prištine mogao da bude vojna intervencija i napominje da je predsjednik Srbije Aleksandar Vučić najavio obilazak Kopnene zone bezbjednosti u naredna tri dana.\nI ruska agencija TASS prenijela je da je parlament nepriznate republike Kosovo odobrio stvaranje vojske na sjednici, ističući da u glasanju nisu učestvovali članovi Srpske liste.\nTASS prenosi i da su nakon usvajanja zakona kosovski lider Hašim Tači i premijer Ramuš Haradinaj čestitali poslanicima i građanima Kosova.\nKomandant KBS Rahman Rama rekao je danas da će "vojska služiti svim građanima i biti aktivna na cijelom Kosovu", uključujući sjeverni dio, navodi TASS.\nAgencija prenosi da je Beograd veoma zabrinut zbog planova Kosova i da će predsjednik Srbije Aleksandar Vučić posjetiti jedinice u Kopnenoj zoni bezbjednosti.\nKFOR je poslao patrole u Kosovsku Mitrovicu da paze na most preko Ibra koji povezuje srpski i albanski dio.\nPodsjeća i da je generalni sekretar NATO Jens Stoltenberg rekao je da su planovi Kosova o formiranju oružanih snaga u pogrešno vrijeme te da bi mogli da podriju stabilnost i naškode perspektivi članstva Kosova u NATO.\nRusko ministarstvo spoljnih poslova je pak saopštilo da potez kosovskih vlasti o formiranju vojske može da dovede do najtežih posljedica ne samo za srpsko stanovništvo u regionu već i za bezbejdnost na cijelom Balkanu.\nMinistarstvo je dodalo da Moskva očekuje da KFOR "primjeni svoj mandat i preduzme sveobuhvatne mjere kako bi neutralisao i razoružao takvu instituciju u slučaju da bude formirana".


“NEZAKONITA IMENOVANJA” Petrović ovlastio službenike na čelu deset odjeljenja gradske uprave za vođenje upravnog postupka - Srpskainfo\nPetrović tvrdi da su imenovanja izvršena nezakonito, saopšteno je iz Gradske uprave.\nOn očekuje da će na ovaj način biti obezbijeđen nesmetan rad organizacionih jedinica Gradske uprave i grada Bijeljine.\nPetrović je ovlaštene službenike upoznao o obavezama i zadacima, nakon čega je zakazao naredni kolegijum za sljedeću sedmicu, kada će sa njima detaljnije razgovarati o neophodnim aktivnostima i rješavanju problema.\nODABRANO 56 PROJEKATA Udruženja građana podržana sa 100.000 KM iz budžeta Bijeljine\nSEDAM MJESECI BORBE U kovid bolnici u Banji Dvorovi liječena 644 pacijenta\nOvlašteni službenici su Dušan Trifković u Odjeljenju za privredu, Stevan Trifković u Odjeljenju za poljoprivredu, Vlado Rabota u Odjeljenju za prostorno uređenje, te Bogdan Tadić u Odjeljenju za stambeno-komunalne poslove i zaštitu životne sredine.\nU Odjeljenju za finansije ovlašteni službenik je Gordana Petrović, Odjeljenju za društvene djelatnosti Ljubiša Tanacković, Odjeljenju za inspekcijske poslove Predrag Petričević, Odjeljenju za boračko-invalidsku i civilnu zaštitu Mladen Marić, Odjeljenju za opštu upravu Nada Stjepanović i u Odjeljenju komunalne policije Milenko Vidaković.\nGradovi BijeljinaGradska upravaLjubiša Petrovićslužbenici\nVozio bez dozvole: Policija oduzela automobil bahatom vozaču, za kazne duguje više od 11.000 KM\nPolicija rasturila KORONA ŽURKU u Bijeljini: U vikendici zatekli 22 osobe i muziku uživo\nOTKRILI ŠTEK AUTO-MAFIJE U Bijeljini i Ugljeviku zaplijenili desetine dijelova od "škoda"\nHapšenje u Bijeljini: Suvozač u automobilu pucao iz startnog pištolja\nPokloni za policiju, vatrogasce i medicinare u Bijeljini: Vaskršnji darovi episkopa Fotija dežurnim službama u gradu\nGorio automobil u Bijeljini: Policija utvrđuje uzroke požara


Anđela Aleksić, 30.01.2017. 0 1 min za čitanje\nOvaj most dugačak dvanaest metara, od decembra 2016. sastavni je deo parka Kastilja-La Manča u španskom gradu Alkobendas.\nMost je sastavljen od osam delova koji su metodom 3D štampe napravljeni od slojeva betona u prahu, koji je ojačan termoplastičnim polipropilenom. Idejni tvorac ovog nesvakidašnjeg pešačkog mosta je istraživačko-edukativni centar iz Barselone, Institute of Advanced Architecture of Catalonia.\nOvo je zvanično prva pasarela na svetu napravljena metodom 3D štampe. Nije baš najlepša ali radi svoju funkciju…\nTim Instituta intezivno je sarađivao sa arhitektama, mašinskim i građevinskim inženjerima i opštinskim predstavnicima, kako bi svi zajedno udahnuli život ovom inspirativnom projektu, piše Inhabitat.\nMost je štampan sloj po sloj a ojačan termoplastičnim polipropilenom. Kao što se vidi na slici, on je stabilan i može da nosi teret većeg broja ljudi.\nOsim firme Acciona, najznačajniji saradnik Instituta bi je Enrico Dini, poznatiji kao „čovek koji štampa kuće“.\nIz IAAC su istakli da mogućnost parametričkog modelovanja nije korišćena samo da bi odražavala „složenost prirodnih formi“, već i da optimizuje distribuciju sirovina. Kao rezultat, dobijena je konstrukcija izrazite stabilnosti, za čiju izgradnju postoji minimum otpada, zahvaljujući programu koji tačno definiše količinu utrošenog građevinskog materijala.\nFoto, video: Institute of Advanced Architecture of Catalonia\nPogledajte 3D štampanu kuću koja je otporna na jake zemljotrese.\n#3d stampa #Acciona #betonski most #Castilla La Mancha #Enrico Dini #pasarela #pesacki most\nTuristi su odlučili: Ovo je najbolji hotel na svetu!


U Muzeju Hercegovine sinoć je priređena izložba slika „Inicijali iz Miroslavljevog jevanđelja“, nastalih na likovnoj radionici za djecu „Kolce 2018“, koja je ove godine prvi put održana u okviru likovne kolonije „Kolo“.\nTema prvog „Kolceta“ bili su inicijali iz prve sačuvane knjige napisane ćiriličnim pismom srpske redakcije i najvažnijeg spomenika srpske pismenosti – Miroslavljevog jevanđelja, čije se jedno reprint izdanje čuva i u Muzeju Hercegovine.\nInspirisani ljepotom stilizovanih inicijala i minijatura svoje slikarko umijeće predstavilo je petnaestak srednjoškolaca iz Trebinja.\n„Kolce smo organizovali za djecu odnosno srednjoškolce sa talentom i željom da rade i slikaju sa nama, tih šest ili sedam dana. Tako da smo pokušali bar malo da ih uputimo i da im olakšamo neke probleme, ali se nismo pretjerano miješali u njihov rad – jer najbolje i jeste da oni sami sebe iskažu“, kaže Nina Lojović Milinić, predsjednik Udruženja likovnih umjetnika istočne Hercegovine „Milorad Ćorović“, koje je sa Muzejom Hercegovine i organizator kolonije „Kolo“.\nOna je dodala da će likovna radionica za mlade slikare i narednih godina biti dio likovne kolonije „Kolo“.


Opet na udaru kritika: Poznati kuvar prekršio mjere samoizolacije - BIGportal.ba\n8 Aprila, 2020 8 Aprila, 2020 0219\nNakon bujice komentara koje su usledile nakon što je usred pandemije otpustio 500 radnika, Gordona Remzija sada kritikuju jer je prekršio mere samoizolacije.\nOn je napustio London i svoju kuću vrednu 4,4 miliona funti kako bi sa svoje četvoro dece i suprugom Tanom proveo samoizolaciju u svom drugom domu u Kornvolu.\nŠefa ovog puta kritikuju stanovnici Kornvola, koji su zabrinuti da Remzi dovodi lokalne ljude u opasnost jer putuje iz grada u selo tokom pandemije, plašeći se da bi virus mogao da donese iz Londona, navodi Independent.\n“Pravila su jasna, a pravilo se odnosi čak i na slavne kuvare“, samo je jedan od mnoštvo komentara na društvenim mrežama.\nKritike protiv Remzija usledile su nakon što su zastupnici na jugozapadu Engleske upozorili da ne treba putovati zbog opasnosti širenja virusa, te su naveli da će turizam dodatno opteretiti njihov zdravstveni sistem.\nProšlog meseca poslanik Stiv Dabl zamolio je turiste da ne dolaze u područje Kornvola u narednim nedeljama, a na društvenim mrežama je napisao “Imamo dovoljno stvari koje nas brinu u ovom trenutku, nisu nam potrebni ljudi koji dolaze na odmor koji možda imaju virus”.


Istorija duga 154 godine: Dan srpske Žandarmerije : Nadlanu.com\nIstorija duga 154 godine: Dan srpske Žandarmerije\nObjavljeno 27. jun 2014. / 08:49:30\nIstorija srpske Žandarmerije kao specijalne vojno policijske jedinice počela je 1860. godine, a njen položaj bio definisan Zakonom o ustrojstvu Vojnog ministarstva koji je stupio na snagu 1864. godine.\nKasnije, 1881. i 1921. godine su doneti novi zakoni o Žandarmeriji, a organizacija i nadležnost tadašnje srpske Žandarmerije bili su isti kao i kod većine jedinica tog tipa u evropskim državama.\nNakon Drugog svetskog rata, ustanovljen je potpuno nov sistem upravnih vlasti i prekinut svaki kontinuitet sa predratnom Žandarmerijom da bi, 25. juna 2001. na osnovu odluke Vlade Srbije, u okviru MUP-a ponovo oformljena Žandarmerija.\nŽandarmerija u svom sastavu ima Komandu, koja je smeštena u Beogradu, i četiri odreda: u Beogradu, Nišu, Kraljevu i Novom Sadu.\nKao organizaciona jedinica Direkcije policije u MUP-u, Žandramerija planira, organizuje i izvršava najsloženije bezbednosne zadatke na celoj teritoriji Srbije u slučajevima suzbijanja terorizma i preventivne antiterorističke delatnosti.\nUz direktne intervencija sa ciljem eliminisanja terorističkih grupa i razbijanja organizovanih mreža terorista, u zadatke Žandarmeriej spada i obezbeđivanja javnog reda i mira u situacijama visokog rizika kao i obezbeđenje javnih skupova visokog rizika.\nTRI GODINE ALBUMA "DON REGGAETON": Stefan Đurić Rasta dobio…\nUspostavljanje javnog reda i mira narušenog u većem obimu, pružanja pomoći u vanrednim situacijama – poplavama, požarima, zemljotresima …, takođe su zadaci pripadnika te jedinice.\nSa pripadnicima Žandarmerije, povodom Dana jedinice juče je razgovarao premijer Aleksandar Vučić koji im je zahvalio za pomoć koju pružaju gradjanima Srbije u teškim situacijama.\nPremijer je, na sastanku kome je prisustvovao ministar unutrašnjih poslova Nebojša Stefanović čestitao svim pripadnicima jedinice Dan Žandarmerije i poželeo im mnogo uspeha u daljem radu.\nVučić je s pripadnicma Žanadramerije razgovarao o problemima sa kojima se suočavaju u svakodnevnom obavljanju dužnosti, problemima sa smeštajem jedinica u gradovima Srbije i o obezbedjenju boljeg prostora za komandu Žandarmerije u Beogradu.\nKomandanta Žandarmerije Milenka Božovića, u sredu je, povodom Dana jedincie primio predsednik Srbije Tomislav Nikolić koji je svim pripadnicima jedinice čestitao na efikasnoj organizaciji u pružanju pomoći tokom poplava.


Stanisavljević: Stiglo 935 zahteva za pomoć poplavljenim domaćinstvima - Studio B\nStanisavljević: Stiglo 935 zahteva za pomoć poplavljenim domaćinstvima\nStanisavljević: Stiglo 935 zahteva za pomoć poplavljenim domaćinstvima RTS, Studio B, Beoinfo\nBeogradBeograd Pocetna 12. 07. 2019. 10:38:44\nSredinom nedelje počela je isplata pomoći domaćinstvima oštećenim u poplavi koja je zadesila levu obalu Dunava, a sredstva iznose od jedne do tri prosečne plate u Beogradu, izjavila je gradska sekretarka za socijalnu zaštitu Nataša Stanisavljević.\nOna je precizirala da od visine oštećenja, koje je utvrdila posebna opštinska komisija, zavisi i visina pomoći, ali pored toga Centar za socijalni rad je cenio i socijalni status porodica.\n–Zahvalni smo Vladi Srbije i predsedniku Alekandru Vučiću koji je prvi posetio žitelje i obećao pomoć, ali i celokupnom timu Centra za socijalni rad zahvaljujući kojima smo posle sedamnaest dana uspeli da primimo 935 zahteva, da ih obradimo i već od srede počnemo da isplaćujemo pomoć – rekla je Stanisavljević.\nOna je rekla da je Grad Beograd, u saradnji sa Gradskim centrom za socijalni rad, doneo odluku da se otvore punktovi u mesnim zajednicama ovih naselja kako bi građanima što više olakšali da mogu da podnesu zahteve za pomoć tamo gde žive.\n–Od prvog dana sve gradske službe su na terenu, posledice poplava na levoj obali Dunava, u Ovči, Borči, Krnjači, Kotežu i Padinskoj skeli su uglavnom sanirane i život se vraća u normalu – rekla je Nataša Stanisavljević.\nOna je podsetila da je Grad Beograd potpisao ugovor sa Evropskom investicionom bankom za igradnju kanalizaciione mreže čime se rešava višedecenijski problem žitelja ovih naselja.\n–Ekipe Gradskog zavoda za javno zdravlje i Gradskog zavoda za biocide i medicinsku ekologiju su non stop na terenu kako bi se sanirale posledice. Svi radimo timski i posle sedamnaest dana možemo reći da su rezultati zadovoljavjući – istakla je Stanisavljević.\nGovoreći o beskućnicima u Beogradu ona je rekla da se trenutno u Prihvatilištu za odrasla i stara lica u Kumodraškoj ulici na smeštaju nalazi 113 korisnika.\n– To je broj koji je otprilike isti kao prošle godine i to je normalno za letnji period. Apelujemo na ljude koji nemaju lična dokumenta da se prijave, a Zakon o prebivalištu i boravištu omogućuje članom 11 da građanin, iako nema stalnu adresu, može da se prijavi na adresu Centra za socijalni rad. Sa ličnom kartom svako može da uđe u sistem socijalne zaštite što znači da ima pravo na jednokratnu pomoć, na besplatan obrok, dobija priliku za zapošljavanje kao i socijalni stan – istakla je sekretarka za socijalnu zaštitu.\nOna je ponovila da ljudi treba da iskoriste sva prava koja imaju i da je socijalni sistem Grada Beograda tu da im pomogne.


Prema informacijama iz MUP-a TK-a, u protekla 24 sata na području našeg kantona evidentirano je izvršenje 6 krivičnih djela. Dogodilo se sedam saobraćajnih nezgoda, u kojima nije bilo povrijeđenih lica.Nije bilo narušavanja javnog reda i mira.\nU porodilištu UKC-a Tuzla rođeno je devet beba, šest dječaka i tri djevojčice. U privatnim porodilištima na području Tuzle rođen je jedan dječak.\nRadnici KP „Komunalac“ DD Kalesija odvoz smeća danas vrše sljedećih naseljenih mjesta: Vukovije Gornje-od piste desno Kehonjina kafana, Mejtefište, Džafići i Masle I, Magistrala Tojšići, Mujdani, Ibralići, Hidani i Babajići, Prnjavor, Kurtići i Dubnica Donja, Memići – od rijke Tavna, osnovna škola u Memićima do benziske pumpe Halilović, Šahbazi i Muratovići.\n← U višim planinskim predjelima zaleđen kolovoz, dok magla smanjuje vidljivost na pojedinim putevima\nPožar u Đurđeviku: Vatrena stihija gutala krov na porodičnoj kući →


Potvrđen kreditni rejting BiH - Biznis Info\nMeđunarodna rejting agencija Standard and Poor's (S&P) potvrdila je kreditni rejting Bosne i Hercegovine, “B” sa stabilnim izgledima.\nAnalitičari ističu da se stabilni izgledi zasnivaju na procjeni ravnoteže između fiskalnih i eksternih rizika povezanih s efektima Covid-19 na bh. ekonomiju s jedne strane, i, s druge strane, sprovođenje strukturnih reformi i očekivanja snažnijeg ekonomskog rasta u srednjoročnom periodu.\nRejting agencija Standard and Poor's konstatuje da su devizne rezerve Centralne banke Bosne i Hercegovine (CBBiH) u 2020. godini porasle za 10% u bruto nominalnom iznosu u odnosu na 2019. godinu.\n“Bankarski sistem BiH dobro se nosio s uticajima pandemije. Domaći depoziti su tokom 2020. godine rasli, a da nije uočena konverzija štednih depozita iz domaće valute KM u stranu valutu”, navodi Agencija, saopćeno je iz Centralne banke BiH.\nAnalitičari dalje navode da je tokom 2020. godine zabilježen manji pad ekonomskih aktivnosti nego što se prethodno predviđalo, s tim da je industrijska proizvodnja u decembru 2020. godine veća za 2,8% nego u decembru 2019. godine.\nProcjenjuje se da pad ekonomskih aktivnosti u poređenju sa 2019. godinu iznosi 4,8% dok se ranije predviđalo 6,0%.\nOčekuje se rast BDP-a od 2,5% u 2021. godini, s tim da se ne očekuje da će se BDP Bosne i Hercegovine prije 2022. vratiti na nivo iz 2019. godine.\n“Složena institucionalna organizacija u BiH često podrazumijeva komplikovane, nepravovremene i nekoordinirane odgovore na pandemiju. Kao posljedica toga, proces imunizacije se odvija usporeno što bi se moglo presudno odraziti na očekivani ekonomski oporavak. Očekuje se da će neto dug opšte vlade BiH porasti na 31% BDP-a na kraju 2021. godine, što se i dalje smatra umjerenim dugom za zemlje u razvoju”, navodi se u analizi.\nPrema navodima analitičara S&P, kreditni rejting Bosne i Hercegovine može biti povećan ukoliko se domaća politička diskusija i aktivnosti više orijentišu na promociju ekonomskog rasta i strukturnih reformi, uz veći nivo saglasnosti i manje konfrontacija.\nProgram sa Međunarodnim monetarnim fondom (MMF) bi značajno doprinio u tom smislu. Snažniji ekonomski rast od predviđenog bi, takođe, doprinio povećanju kreditnog rejtinga, saopćila je Centralna banka BiH.\nS druge strane, analitičari navode da “do smanjenja kreditnog rejtinga može doći ukoliko ekonomski i budžetski troškovi pandemije budu veći nego što se trenutno predviđa” i ako, “u hipotetičkom scenarijumu, stabilnost domaćeg finansijskog sistema znatno oslabi u slučaju dugotrajnog pogoršanja kvaliteta aktive i konverzije depozita u devizna sredstva”.


Kosovo dominantna tema prethodne nedelje (VIDEO) - Društvo - Dnevni list Danas\nPočetna » Društvo » Kosovo dominantna tema prethodne nedelje (VIDEO)\nDanasov pregled nedelje: Događaji koji su obeležili sedmicu od 27. maja do 1. juna\nKosovo dominantna tema prethodne nedelje (VIDEO)\nV. Maričić02.06.2019. 08:45\nSednica skupštine o Kosovu\nSkupština Srbije usvojila je u utorak izveštaj o Kosovu koji je parlamentu u pisanoj formi podnela Kancelarija za KiM, čime je i završena posebna sednica o Kosovu. Izveštaj je usvojen posle dvodnevne rasprave sa 145 glasova za, protiv su bila četiri poslanika, uzdržanih nije bilo, a 13 poslanika nije glasalo.\nIzveštaj o Kosovu je usmeno poslanicima podneo predsednik Srbije Aleksandar Vučić koji je dva dana sa njima i polemisao. Vučić je rekao da je za postizanje kompromisa sa Prištinom, a ne za zamrznuti konflikt, ali nije preicizirao kakav kompromis je za Srbiju prihvatljiv.\nOn je, između ostalog, rekao da će o Kosovu građani odlučivati na referendumu ukoliko bude postignut kompromis sa Albancima, ali i da je skeptičan da će ga biti. Vučić je rekao da će referendum biti obavezujući i dodao da će podneti ostavku ako se građani ne budu izjasnili za eventualni postignuti dogovor sa Prištinom. Kazao je i da Srbija nema vlast na Kosovu, osim u zdravstu i školstvu, i da je potrebno prestati sa obmanjivanjem javnosti.\nIspred Skupštine u ponedeljak je, pre početka sednice, došlo je do incidenta kada je vozilo sa predsednikom Srpske radikalne stranke Vojislavom Šešeljem izguralo poslanike Dveri koji su ispred parlamenta došli da sačekaju predsednika Srbije. Pošto se automobil zaustavio, Šešelj je izašao i vređao lidera Dveri Boška Obradovića, a od svog vozača je tražio da ih zgazi automobilom.\nAkcija ROSU na severu KiM\nTokom policijske akcije na severu Kosova u utorak je uhapšeno 19 osoba, policajaca i građana, od toga 11 Srba, četiri Albanaca i četiri Bošnjaka, zbog sumnje da su umešani u organizovani kriminal. Uhapšenim policajcima i jednom broju civila određen je pritvor od 30 dana. Više hiljada građana sa severa Kosova okupilo se kod spomenika Knezu Lazaru u Kosovskoj Mitrovici u znak protesta zbog akcija hapšenja, a skup je završen bez incidenata.\nVukadinović: Upad specijalaca na sever KiM omogućen Briselskim sporazumom\nPredsednik Srbije Aleksandar Vučić izjavio je da je načinom na koji je sprovedena akcija kosovske policije u severnim opštinama pređena granica koju Srbija može da trpi, ali i da je time srušeno poverenje i bilo kakav partnerski odnos sa zapadnim svetom po pitanju Kosova. On je naredio stavljanje svih jedinica Vojske Srbije u stanje pune borbene gotovosti.\nPredsednik Srbije Aleksandar Vučić izjavio je da je to što je ranije objavio šta će se desiti na severu Kosova, štampa predstavila kao njegovo upozorenje, ali to „ne znači da nas je neko upoznao sa situacijom ili da smo znali“, već da je on sve sam otkrio.\nVučićevo držanje građana u strahu od rata\nFoto: Beta/Igor Majstorović\nMihail Krasnoščekov, ruski državljanin, pripadnik Misije UN na Kosovu koji je takođe uhapšen u policijskoj akciji, proglašen je nepoželjnom osobom, a na listi persona non grata našla se i premijerka Srbije Ana Brnabić, na kojoj su već od ranije predsednik SRS Vojislav Šešelj, bivši general Vojske Srbije Ljubiša Divković, ministri unutrašnjih poslova i odbrane Srbije.\nSrbija će na sednici Saveta bezbednosti Ujedinjenih nacija o situaciji na Kosovu, zakazanoj za 10. jun, tražiti da se raspravlja o poslednjem upadu specijalaca ROSU na sever Kosova i za to ima načelnu podršku Rusije.\nPad vlade u Austriji\nAustrijski parlament izglasao je u ponedeljak nepoverenje kancelaru Sebastijanu Kurcu, deset dana posle izbijanja skandala oko video snimka sa Ibice zbog kojeg se raspala njegova koalcija sa ekstremnom desnicom. Austrijski predsednik Aleksander Van der Belen je formalno raspustio vladu te zemlje i odlučio da imenuje Brigite Birlajn, presednicu Ustavnog suda, za prelaznu kancelarku.\nNepoverenje kancelaru izglasale su Socijaldemokratska partija i krajnje desna Slobodarska partija Austrije, čiji je lider Hajnc-Kristijan Štrahe bio primoran da podnese ostavku na mesto vicekancelara i šefa stranke posle objavljivanja kompromitujućeg videa. Pošto mu je izglasano nepoverenje, Kurc je rekao da će se on i njegova konzervativna Austrijska narodna stranka vratiti na vlast još jači.\nIzveštaj Evropske komisije o Srbiji\nU ovogodišnjem Izveštaju o napretku Srbije u procesu pristupanja EU, koji je evropski komesar Johanes Han u sredu predstavio u Spoljnopolitičkom odboru Evropskog parlamenta, između ostalog, piše da Srbija nije ostvarila nikakav napredak u oblasti slobode izražavanja. Nedostatak napretka u ovoj oblasti izaziva ozbiljnu bojazan.\nU izveštaju se dodaje da je Srbija angažovana u dijalogu sa Kosovom i da je uzdržano reagovala na kosovske carinske tarife, ali da treba da preduzme suštinske napore posebno u međunarodnim odnosima kako bi se stvorilo pogodno okruženje za zaključivanje pravno obavezujućeg sporazuma o normalizaciji odnosa sa Kosovom, koji je hitan i ključan za napredovanje na evropskom putu i za Srbiju i za Kosovo.\nPredstavljajući godišnji paket o napretku zemalja Zapadnog Balkana, Han je rekao da zemlje-kandidati i potencijalni kandidati za članstvo u EU treba da više učine na pomirenju i dobrosusedskim odnosima, jer EU ne može i neće da uvozi nerešene sporove.\nŠabić: Izveštaj snažno naglašava korupciju u brojnim oblastima\nSrpska premijerka Ana Brnabić izjavila je da je godišnji izveštaj Evropske komisije o Srbiji u osnovi pozitivan i da prepoznaje napredak u nekim oblastima, ali je kritikiovala njegove delove u kojima su, kako je navela, „iznete političke ocene“.\nFudbaleri Liverpula osvojili su Ligu šampiona, pobedom u finalu nad Totenhemom sa 2:0. Strelci su bili Mohamed Salah iz penala u drugom i Divok Origi u 87. minutu. Arbitar Damir Skomina dosudio je penal nakon što je lopta posle manje od minut u ruku pogodila Musu Sisoka.\nUtakmica je posle gola Salaha bila čvrsta, bez velikih šansi. Totenhem je u poslednjih 15-ak minuta imao inicijativu, ali bez uspeha. Liverpul je posle grešaka odbrane Totenhema pred kraj utakmice dao drugi gol i osvojio svoj šesti trofej šampiona Evrope, prvi posle 2005. godine.\nPet najčitanijih tekstova prethodne nedelje\nAleksandar VučićAna BrnabićBrigite BirlajnDanasov pregled nedeljeEKEvropska komisijaizvestaj evropske komisijeJohanes HankimKosovoLiga šampionaliverpulMihail KrasnoščenkoPregled nedeljeROSUSebastijan KurcskupštinaSkupština Srbijetotenhem\n5 reagovanja na “Kosovo dominantna tema prethodne nedelje (VIDEO)”\n02. juna 2019. u 09.39\nPristina je nasilno upala na sever KiM i prekrsila svaki dogovor, svet mora da reaguje.\n02. juna 2019. u 19.59\nMora se postici kompromisno resenje sa Pristinom.\n02. juna 2019. u 12.16\n02. juna 2019. u 15.54\nKosovo je bilo Srpsko i ostace.\n03. juna 2019. u 07.51\nNije ni čudo što je Kosovo najčitanija tema nedelje kada nam toliko toga zavisi od rešenja tog problema\nKultura • 21.06.2021. 13:38\nArsenal Fest dodelio plaketu „Mikica Zdravković“ muzičkom uredniku Radio Beograda 202\nDemostat • 21.06.2021. 13:19


Tri scenarija za razlaz sa Britanijom\nBeta 20. juna 2016. 14:45\nU Evropskoj uniji se razmatraju tri scenarija za bitnije ublažavanje neminovne štete za slučaj da Britanci na referendumu u četvrtak odluče da njihova zemlja napusti članstvo u EU, rekli su novinarima ministri nekih zemalja EU na zasedanju u Luksemburgu.\nNeki šefovi diplomatija nisu želeli da izadju u javnost s mogućim rešenjima za razlaz s Velikom Britanijom, naglašavajući želju da Britanci ostanu u Uniji, ali je rečeno da bi jedna mogućnost bila da se ta zemlja uključi u Evropski ekonomski prostor zajedno s Norveškom, Islandom i Lihtenštajnom.\nTo bi značilo, kako je ipak potvrdio šef španske diplomatije Hose Manuel Garsija-Margaljo, da bi se zadržao režim slobodnog prometa robe, kapitala, usluga i ljudi, a Velika Britanija bi morala da prihvati i da uplaćuje doprinos u budžet EU.\nDrugi scenario bi bio da Velika Britanija uspostavi odnose kakve s EU ima Švajcarska, a to znači režim Evropskog ekonomskog prostora, ali bez obaveze da uplaćuje sredstva u budžet EU.\nTreći scenario, za koji španski ministar Garsija-Margaljo kaže da je „najviše ostvarljiv“ jeste uspostavljanje režima slobodne trgovine, po uzoru na sporazum o slobodnoj trgovini EU-Kanada, uz ukidanje 99 odsto carina i ograničenja za trgovinu.\nTo bi, dodao je šef španske diplomatije, bila i možda za obe strane prihvatljiva varijanta jer bi se zadovoljio ključni britanski zahtev za nadzor prometa lica preko granica i neprihvatanje bilo kakve dalje političke i institucionalne integracije EU.\nU dalju integraciju bi mogle ići zemlje unutar EU koje to žele, dok sloboda trgovine s britanskim ostrvom ne bi bila ugrožena, iako bi to značilo da je Velika Britanija za EU „treća zemlja“ koja ne bi imala nikakvih prava da utiče na politike unutar Unije.\nGarsija-Margaljo je rekao da više, naročito starih, članica EU smatraju da bi to moglo odvratiti neke „nove“ istočne zemlje Unije od težnji da ponovo „nacionalizuju“ i vrate neka na EU prenesena ovlašćenja u bitnim politikama, od vladavine zakona, nezavisnosti pravosudja, slobode medija, pa do jedinstvene politike za migraciju i izbeglice.\nŠpanski ministar je naveo da se Madrid u slučaju „razdruživanja“ s Velikom Britanijom zalaže za jačanje evropskih ustanova i integracije, ali to zasad i neke „stare“ članice ne vide kao pravi recept za smanjivanje neverice gradjana u delotvornost Brisela i evropskih institucija, naročito kad je reč o poboljšanju ekonomske i socijalne situacije, kao i rešavanju izbegličke krize.\nDanas su šefovi diplomatija usvojili važne odluke o jačanju vojnog, pomorskog prisustva u libijskim vodama, obuci i opremanju libijske obalske straže, kao i ekonomsko-policijskoj podršci afričkim državama Sahela upravo s ciljem da za osujeti vidljiva opasnost navale novih stotina hiljada izbeglica iz Afrike u Evropu.\nPosle Bregzita nema povratka nazad\nNema panike ako Britanija izadje iz EU


Video nadzor - IP video nadzor - Video Nadzor IP Kamere - Iznajmljivanje\nNaslovna | Iznajmljivanje video nadzor sistema – dobra ili loša ideja?\nIznajmljivanje video nadzor sistema – dobra ili loša ideja?\nDugoročno iznajmljivanja video nadzor sistema odnosno kompletnih sistema može se naći kod nekolicine firmi na tržištu. Da, ovo naizgled deluje kao primamljiva ponuda, ali da li je sa stanovišta troškovne opravdanosti stvarno i zaista tako? Evo i našeg pogleda na ovu temu, pa sami prosudite…\nSve cene koje smo naveli u ovom tekstu koje su vezane za iznajmljivanje video nadzor sistema, zasnovane su na analizi tržišta i aktuelnim ponudama u momentu u kom je i pisan ovaj tekst, i podložne su minimalnim promenama, ali generalno oslikavaju poslovni model rentiranja video nadzor opreme.\nPonude firmi za dugoročno iznajmljivanje video nadzor sistema, obično se svode na video nadzor sisteme sa dve i video nadzor sisteme sa četiri kamere.\nZa prve, cena mesečnog zakupa u ponudama ovih firmi iznosi ~30Eur, dok za druge cena zakupa iznosi ~40Eur na mesečnom nivou.\nDaljim istraživanjem ponuda ovih firmi, došli smo do saznanja da se video nadzor oprema koja je predmet zakupa sastoji od CCTV analognih kamera, koje su povezane na 4-kanalne digitalne video snimače obično sa HDD kapacitetom od 500GB.\nPre nego što krenemo da određujemo ZA i PROTIV argumente, da vidimo kako izgleda cenovna struktura ove opreme kada bi se korisnik odlučio za kupovinu, umesto za opciju iznajmljivanja.\nRadi što preciznije procene cene koštanja opreme, uprosečili smo cene opreme od sedam firmi iz regiona koje ovu opremu prodaju, ali je istovremeno i nude krajnjim korisnicima u opciji iznajmljivanja:\nProsečna cena CCTV kamera iznosi ~40Eur;\nProsečna cena digitalnih video snimača sve sa HDD od 500GB iznosi ~170Eur;\nPrateći instalacioni materijal i troškovi instalacije su procenjeni na ~100eur za video nadzor sisteme sa dve kamere, odnosno na ~180Eur za video nadzor sisteme sa četiri kamere;\nDolazimo da je cena opreme u opciji kupovine video nadzor sistema sa dve kamere i montažom ~350Eur, dok je cena opreme u opciji kupovine video nadzor sistema sa četiri kamere i montažom ~510Eur.\nBitna je činjenica, što firme koje korisnicima nude video nadzor sisteme u opciji iznamljivanja, obično klauzulno za prvi ugovorni period iznajmljivanja stavljaju min. 24 meseca, a tek nakon isteka ovog ugovornog perioda, ugovor o iznajmljivanju korisnik može produžiti na neodređeno ili ga raskinuti u bilo kom momentu.\nUkoliko korisnik želi raskinuti ugovor pre isteka prvog ugovornog perioda, u obavezi je plaćati obavezu preuzetu za svih 24 meseca, a često i prateće penale, tipa u proseku ~300Eur, a na konto troškova demontaže i amortizacije opreme!!??\nNego, da se mi vratimo na inicijalnu cenu koštanja, za sistem koji kada biste ga regularno kupovali, košta ~350Eur – vi ćete platiti 720Eur u opciji iznajmljivanja tokom dve godine korišćenja sistema, dok ćete za video nadzor sistem sa četiri kamere, koji u regularnoj prodaji košta 510Eur kroz zakup na 24 meseca platiti 960Eur!?\nVerujemo da vam je, kao krajnjem korisniku, u ovom momentu već jasan odgovor na pitanje da li je iznajmljivanje video nadzor sistema dobra ili loša ideja, ali ako u sebi i dalje imate još određenu, malu dozu finansijskog sadizma, dozvolite nam da vas u potpunosti izlečimo!\nSistemi koji se nude u opciji iznajmljivanja ne podržavaju HDTV kvalitet slike, ni megapiksel rezoluciju, već ove kamere nude samo skromnu, i u potpunosti prevazićenu VGA rezoluciju;\nSnimači koji se nude u opciji iznajmljivanja su jedni od najjeftinijijh na tržištu, a osnovna mana jeftinog snimača najpre se ogleda u lošem softveru koji ga pokreće, a koji korisniku do iznemoglosti otežava pregled arhiviranih snimaka, koji je spor, komplikovan, predugo traje,… tako da na kraju imate sistem koji je funkcionalno neupotrebljiv – i sve to za samo 40Eur mesečno! Nije loše… ili ipak jeste?\nSa druge strane, koja je opcija ukoliko korisnik nema stotine eura odmah na raspolaganju za kupovinu nekog skromnijeg video nadzor sistema, a ima potrebu za njim?\nNa tržištu postoje i druge firme, koje imaju mnogo zdraviji i kvalitetniji odnos prema korisniku, pa recimo korisnicima nude mogućnost da uz određeno učešće (od obično oko 30% od ukupne vrednosti sistema) sistem mogu odmah imati u funkciji, dok ostatak vrednosti sistema mogu otplaćivati u ratama do 12 meseci.\nNaravno da postoji opravdani trošak finansiranja opreme (koji često iznosi 3-5%) na deo iznosa video nadzor sistema za koji vam je potrebno finansiranje, ali i to je duplo jeftinije nego što bi vam neka banka zaračunala za potrošački kredit recimo.\nNa konkretnom primeru kupovine gore navedenog video nadzor sistema sa dve kamere(350Eur), gde je učešće 30% odnosno 105Eur, na ostatak od 245Eur biste platili kamatu(troškove finansiranja) u iznosu od 12Eur(5%), pa bi vas celokupan sistem na ovaj način, nakon 12 meseci otplate koštao 362Eur – i to uz mesečnu ratu od 21,40Eur. Nakon toga sistem bi bio u vašem vlasništvu! Nemojte se dati prevariti i dugoročno iznajmljivati video nadzor sistem koji vam je potreban – uvek postoji normalnije i ekonomičnije rešenje.\nVideonadzor.net nastoji da proveri sve moguće opcije za korisnike koji imaju potrebu za nabavkom video nadzor sistema, kao i da vam kroz objektivan način prikaže mane i prednosti svih opcija raspoloživih na tržištu. Na vama je da odlučite, mi smo tu da pružimo konsultacije na osnovu kojih ćete dobiti kvalitet proizvoda i usluge.


Joksimović i Žakob:Planovi saradnje za održivi razvoj\nIzvor: Radio Televizija Vojvodine, 03.Mar.2021, 14:37\nMinistar za evropske integracije Jadranka Joksimović i stalni koordinator UN u Srbiji Fransoaz Žakob razgovarale su danas o međusobnoj saradnji u narednom petogodišnjem budžetskom periodu.\nJoksimović je istakla važnost stručnog znanja i iskustva kojima UN agencije pomažu realizaciju projekata u brojnim oblastima, sa ciljem da se uzbraju reforme u domenu lokalnog razvoja, prevencije i rešavanja posledica katastrofa, ljudskih prava, zaštite zdravlja, socijalnog uključivanja, >> Pročitaj celu vest na sajtu Radio Televizija Vojvodine << rodne ravnopravnosti, migracija.\nJoksimović i Žakob su se saglasile da je od posebnog značaja i mogućnost saradnje na podršci promociji ciljeva Zelene agende kao nove razvojne politike koja otvara nove mogućnosti posebno za mlađe generacije.\nMinistar je naglasila da je saradnja naročito značajna kada je reč o sprovođenju ciljeva održivog ekonomskog i društvenog razvoja i Agende UN 2030, istakavši da je za Vladu Srbije veoma važno što je u ovim oblastima razvijena saradnja sa međunarodnim partnerima, uključujući i UN agencije.\n"Na taj način tokom, ali i nakon okončanja pandemije kovid-19, zajedničkim planiranjem i programiranjem, a potom i sprovođenjem velikog broja projekata, brže se stvaraju uslovi da rezultati međunarodne razvojne pomoći budu od još veće koristi građanima Srbije", izjavila je Joksimović.\nŽakob je izjavila da tim UN u Srbiji, sa institucijama Vlade radi na sprovođenju projekata u konkretnim oblastima saradnje koje su prethodno zajednički definisane.\n"Posebno ističemo one koji svojim rezultatima doprinose bržem pristupanju Srbije Evropskoj uniji", rekla je stalni koordinator UN u našoj zemlji.


Izvještaj o realizaciji dijela plana i programa rada u oblasti općinske administracije – Magazin Plus\nHome/Izvještaj o realizaciji dijela plana i programa rada u oblasti općinske administracije\nSljedeći EU direktive, svjetske standarde i plan i program rada za 2013. godinu pokrenute su aktivnosti u cilju poboljšanja usluga prema građanima i privrednim subjektima. Općinska načelnica, pokrenula je aktivnosti na potpunoj primjeni EU standarda: Sistema upravljanja kvalitetom po EN ISO 9001 i Sistema upravljanja okolinom po EN ISO 14001.\nVeći stepen primjene Sistema upravljanja okolinom ima za cilj identificiranje i sveobuhvatno upravljanje svim aspektima koji se pojavljuju u procesima općinskih organa u cilju zaštite okoline i monitoring upravljanja resursima: voda, električna energija, grijanje, papir i dr. i sljedeći EU direktive u narednim godinama kontinuirano će se obezbijediti uštede od 2-3% godišnje, čime u naredih 5-7 godina obezbijediti uštede od cca 18-20% u odnosu na 2012. godinu.\nU augustu će biti sprovedene ankete o zadovoljstvu svih zainteresiranih strana, kao i svi procesi putem internih audita koji će biti provjereni da li su usklađeni sa zahtjevima navedenih standarda u primjeni integriranog sistema od strane internih auditora. Početkom septembra će se izvršiti preispitivanje integriranog sistema od strane rukovodstva, što je obavezna radnja prije provjere od strane certifikacijske kuće koja će se obaviti sredinom septembra 2013. godine.\nNa preispitivanju će se na osnovu analize dosadašnjeg iskustva u primjeni oba standarda u svim procesima pružanja usluga građanima i privrednim subjektima, na osnovu anketa o zadovoljstvu zainteresiranih strana, žalbi, sugestija i nalaza internih audita o usklađenosti procesa sa zahtjevima standarda, donijeti akcioni plan i program aktivnosti na poboljšanju primjene oba standarda. Ovaj akcioni plan je obavezni dio u primjeni navedenih standarda i kontinuirano, mjesečno će se prati njegova realizacija i dopunjavat će s novim akcijama poboljšanja.\nJKP Visočica: ZAHTJEV vijećnicima da "NE USVOJE" Smjernice reforme javnog sektora u Visokom\n“BH Telecom Sportske igre mladih” u Visokom


O nama - MOL Serbia\nPrevoz Poljoprivreda Industrija Auto servisi Usluge za komercijalna vozila Automobili Motocikli Ostala vozila Baštenska oprema\nNaši visokokvalitetni proizvodi su dostupni u preko 50 zamalja širom sveta. Naši partneri dobijaju širok spektar usluga, tako da od naših proizvoda i sa našim predloženim rešenjima, mogu da izvuku maksimum u podmazivanju od 360 stepeni.\nNaša najveća prednost nadmašuje kvalitet, odnosno, u mogućnosti smo da kombinujemo visok nivo pouzdanosti velikog proizvođača sa fleksibilnošću malog proizvođača. Rezultat je klijentski orijentisan radni proces, proizvodi visokog kvaliteta, pouzdana logistička pozadina i kompletan portfolio usluga.\nPogledajte video snimak naše kompanije Pogledajte\nMOL maziva u slikama\n2,300 različitih pakovanja\nPrihod od prodaje:\n~130 mn EUR/ god.\n~20 mn EUR/ god.\nPrisutni smo u skoro\n50 zemalja širom sveta\nVodeće pozicije na tržištima u Mađarskoj, Slovačkoj I Hrvatskoj I sa velikim potencijalom za rast na međunarodnom nivou\nVršimo istraživanja i razvoj\nmaziva, proizvodna i analiza\nmaziva u našim laboratorijama\nu Mađarskoj i Hrvatskoj\nUkupni proizvodni kapaciteti:\nProizvodni portfolio za sve tipove podmazivanja\nNaš veliki portfolio proizvoda, zadovoljava sve potrebe za podmazivanjem.\nNudimo vrhunske proizvode za putničke automobile, motocikle, komercijalna vozila, poljoprivrednu mehanizaciju i industrijske mašine.\nNaš portfolio proizvoda u potpunosti zadovoljava ili premašuje najnovije zahteve i industrijske standarde i imamo odobrenja od vodećih kompanija za proizvodnju automobila i mašina.\nMožemo se pohvaliti da posedujemo 100 industrijskih i blizu 200 automobilskih odobrenja koje smo dobili zahvaljujući striktnim proverama kvalitet, koji garantujunajviši nivo kvaliteta I koje potvrđuju performanse naših proizvoda.\nAdblue Autohemija Specijalni\nproizvodi Aditivi Automotiv\nmaziva Industrijska ulja Masto Tečnosti za\ni dijagnostika mašina Upravljanje\npodmazivanjem na licu mesta Prilagođen razvoj\nza vase potrebe Obuke Savetovanja\nSa našim 360 stepeni rešenjima u vezi podmazivanja, možemo zadovoljiti i najsloženije poslovne i tehničke potrebe, tako da iz naših proizvoda možete dobiti maksimum.\nNaši partneri dobijaju usluge svetske klase, bilo da se radi o prilagođenom razvoju proizvoda, upravljanju podmazivanjem na licu mesta, konsultacijama, obuci ili LubCheck dijagnostici ulja i mašina.\nVaših proizvoda Proizvodnja\nPored tehničke podrške, možemo Vam pružiti i različite proizvodne usluge, kao što su usluge punjenja Vaših proizvod i proizvodnja ulja pod Vašim brendom.\nJedan od ključnih igrača u region Srednje i Istočne Evrope\nMi smo lideri na tržištu.\nza proizvodnju maziva prodajni centri distributivni centri\nIako smo najviše prisutni u region Centralne i Istočne Evrope, prisutni smo i na ostalim tržištima Evrope i sveta kroz našu veliku mrežom distributera.\nMOL maziva su prisutna u oko 50 država širom sveta.\nMOL maziva su\ndostupna širom sveta\n110 godina istorije\nIstorija MOL Maziva datira od 1907, kada je fabrika maziva Vacuum Oil Company počela sa proizvodnjom u Almašfuzitu u Mađarskoj.\n110 godina iskustva, prvoklasna tehnološka pozadina i vrhunska stručnost, doprineli su kontinuiranom rastu kompanije u proizvodnji maziva i hemikalija i stvorili osnovu za regionalnu ekspanziju.


Novi grb CSKA se vinuo u nebo - Sportskacentrala.com\nNovi grb CSKA se vinuo u nebo12.05.2017 17:21hCSKA iz Moskve je u petak, na aerodromu Šeremetjevo predstavio novi logo kluba, koji će biti u upotrebi od sledeće sezone.\nTim povodom, jedan avion zvaničnog avioprevoznika "armejaca" Aeroflota, ukrašen je grbom i bojama CSKA.\n- Nema mnogo evropskih fudbalskih klubova, a o košarkaškim da i ne govorimo, koji imaju avion sa svojim grbom. Naš stari logo je bio sjajan, ali bilo je vreme da ga učinimo savremenijim. Moramo stalno ići napred, pononosno je istakao predsednik CSKA Andrej Vatutin.\nAvion koji je ukrašen grbom CSKA, biće u redovnom saobraćaju Aeroflota, a košarkaši moskovskog kluba će ga koristiti kada putuju na gostovanja.


Počinje međunarodni Sajam i konferencija zelene gradnje - Ekologija e-magazin : Ekologija e-magazin\nJedan od najuglednijih učesnika konferencije svakako će biti Džeri Judelson iz SAD, često nazivan i "Kum zelenog", jedan od pionira LEED standarda, autor desetine knjiga i najpoznatiji predavač zelene gradnje u svetu.\nŽeljko Stanković — 21. February 2012.\nBeograd, 20.02.2012 -Beograd će od 23. do 25. februara biti evropski centar zelene gradnje. Na Konferenciji, koja se održava u sklopu Sajma zelene gradnje u Belekspo centru, najnovija saznanja o ovoj oblasti predstaviće preko 20 vodećih svetskih stručnjaka iz osam zemalja, dok će u okviru Sajma najnovije tendencije u zelenoj gradnji prezentovati više od 40 izlagača. Organizator manifestacije je Savet zelene gradnje Srbije.\nSvečano otvaranje ovog značajnog međunarodnog događaja zakazano je za četvrtak 23. februar u 10 sati u Belexpo centru (Novi Beograd, Španskih boraca 74a). Manifestaciju će otvoriti ministar životne sredine, rudarstva i prostornog planiranja Republike Srbije, Oliver Dulić. Sajam i konferenciju zelene gradnje zvanično su podržali Ministarstvo životne sredine, rudarstva i prostornog planiranja i Grad Beograd, kao i Svetski savet zelene gradnje.\nSajam i konferencija zelene gradnje (Serbia Green Building and Conference) spada u zvanične događaje pod pokroviteljstvom Svetskog saveta zelene gradnje koji ga je svrstao među najvažnije događaje iz ove oblastu za prvu polovinu 2012. godine u Evropi.\nJedan od najuglednijih učesnika konferencije svakako će biti Džeri Judelson iz SAD, često nazivan i “Kum zelenog”, jedan od pionira LEED standarda, autor desetine knjiga i najpoznatiji predavač zelene gradnje u svetu. Ideja Konferencije jeste da se na jednom mestu nađu predstavnici svih međunarodnih standarda zelene gradnje, što je redak slučaj bilo gde u svetu. Tako će publika iz Srbije i regiona na jednom mestu moći da se upozna sa zelenim standardima koji potiču iz Velike Britanije, Nemačke, Francuske i SAD-a, a koji se primenjuju širom sveta. Naravno, iskustva iz ove oblasti predstaviće i domaći i regionalni stručnjaci.\nTags: džeri judelsonsajam zelene gradnjezelena gradnja\nNext post Pronađen najmanji kameleon na svetu\nPrevious post Zaštita životne sredine – izazov za Srbiju


GRAD, OLUJNI VETAR, GRMLJAVINA: U ove delove Srbije stiže velika oluja | Info Portal\nGRAD, OLUJNI VETAR, GRMLJAVINA: U ove delove Srbije stiže velika oluja\nby Info Portal · 05/06/2022\nDanas tokom većeg dela dana pretežno sunčano, toplo i sparno. Posle podne nad severozapadnim i severnim predelima regiona razvijanje lokalnih nestabilnosti uz grmljavinske pljuskove kojih ponegde može biti i na jugozapadu Srbije, istoku BiH i severu Crne Gore, navodi na svom Fejsbuk profilu meteorolog Marko Čubrilo.\nTokom noći ka ponedeljku sa premeštanjem slabog hladnog fronta moguća je jaka destabilizacija atmosfere uz snažne grmljavinske pljuskove i lokalne nepogode. Najaktivniji deo te linije nestabilnosti bio bi nad središnjom, posebno istočnom Hrvatskom, središnjom, istočnom BiH, Vojvodinom, zapadnom, jugozapadnom, kasnije tokom noći središnjom, južnom i istočnom Srbijom. Iznad ovih predela osim grmljavinskih pljuskova moguća je pojava snažnih nestabilnosti uz jako sevanje, olujan vetar, obilnu kišu i pojavu grada.\nKako će reč biti o vrlo lokalnim, ali eksplozivnim razvojima nema načina da se unapred predvidi gde će se i kada oni tačno pokrenuti, ali najveći deo regiona, a posebno pomenuti delovi treba da se pripreme za veoma buran kraj dana i posebno prvi deo noći ka ponedeljku.\nPred zoru ka ponedeljku se računa na smirivanje atmosfere tako da će u ponedeljak preovlađivati sunčano i toplo, samo će nad brdsko-planinskim delom regiona biti lokalnih pljuskova. Maksimum od 24 do 31 stepen Celzijusa.\nU utorak veći deo dana sunčan i topao, posle podne na zapadu destabilizacija atmosfere uz grmljavinske pljuskove, koji će se u noći ka sredi premestiti ka severnom delu regiona.\nKoličinu i raspred padavina u tim danima nije moguće tačno predvideti ali jutarnji proračun za značajan deo regiona daje oko 30 mm taloga, a lokalno uz jače nevreme i preko 60 mm taloga. Sve je izvesnije da ukoliko do sutra uveče ne bude većih promena od 7. juna do 11. jula region može dobiti konkretnije, lokalne, padavine.\nUz padavine bi i osetnije osvežilo tako da bi se sredinom nedelje maksimum kretao od 16 do 24 stepena Celzijusa, što je malo ispod proseka.\nOko 12. juna se računa na novo otopljenje, dok je novo osveženje moguće posle 20. juna.\nDanas posle podne i uveče veliki deo regiona, a posebno delovi istočne Hrvatske, istočne i severoistočne BiH, Vojvodina, zapadna i deo središnje Srbije mogu imati snažne grmljavinske pljuskove i vremenske nepogode.


Nevreme hara Srbijom: Evo šta NIKAKO NE SMETE da radite kad GRMI - Zena.rs\nPadavine, praćene vetrom i grmljavinom zahvatile se Beograd, ali i ostale delove Srbije. Šta treba da radite, zapravo šta nikako ne treba raditi kada nebo zagrmi?\nNevreme Foto: Goran Srdanov / RAS Srbija\nRazlog? Ukoliko grom pogodi zgradu, elektricitet će verovatno prolaziti električnim instalacijama do zemlje. Zato je važno da ne telefonirate, da se klonite tekuće vode, mašina za pranje veša ili sudova, svih parata koji su povezani na električne instalacije u zgradi


source.ba | Drljača: Rast broja zaposlenih ukazuje da je počeo oporavak privrede\nDrljača: Rast broja zaposlenih ukazuje da je počeo oporavak privrede\nBroj zaposlenih osoba u Federaciji Bosne i Hercegovine povećan je za 27.714 od 31. marta 2015. do 30. novembra 2016. godine prema podacima Porezne uprave FBiH. Prema tim pokazateljima, broj uposlenih je sada 504.128 osoba, rekao je federalni ministar rada i socijalne politike Vesko Drljača nakon današnje sjednice Vlade FBiH.\nFederalni zavod za statistiku ima pokazatelje da je broj uposlenih od marta prošle do septembra ove godine veći za 15.649 i da iznosi 461.944.\nDrljača je pojasnio da ovu razlika među pokazateljima dviju institucija uslovljava različita metodologija obrade podataka, jer Zavod za statistiku ne registruje promjene u firmama koje upošljavaju manje od deset radnika.\n- Uz to, statistika još nije obradila promjene nastale u oktobru i novembru ove godine. No bez obzira na to, i prva i druga brojka ukazuju na zaustavljanje negativnih ekonomskih trendova i na to da je počeo oporavak privrede i ekonomije uopšte. Naročito je pozitivno što se radi o zapošljavanju u realnom sektoru, čemu je doprinijela i Federalna vlada izdvajajući ove godine 50 miliona KM za prvo zapošljavanje i samozaposlenje, što ćemo sa 30 miliona KM nastaviti i sljedeće godine - kazao je Drljača.\nPo jučerašnjim podacima Porezne uprave FBiH, broj novozaposlenih od januara do novembra ove godine je 23.597.\n-Sve su ovo službeni zvanični službeni podaci organa kojima se Federalna vlada koristi, rekao je federalni ministar rada i socijalne politike.\nTagovi: Vesko DrljacaFBiH


Rekonstrukcija vodovodne mreže u ulici Rašidovića – Magazin Plus\nHome/Rekonstrukcija vodovodne mreže u ulici Rašidovića\nU posljednjih 10-ak godina na području općine Visoko, JKP “Visočica” vrši rekonstrukciju dotrajale vodovodne i kanalizacione mreže, kako bi se umanjio sve veći gubitak vode u domaćinstvima zbog dotrajalosti cijevi.\nMeđutim ulica Rašidovića je najduža i najzahtjevnija, u ovoj ulici vodovodna cijev je najstarija u Visokom, postavljena još za vrijeme austrougarske, prije 100 godina.\nSlika 2: Cijev iz perioda austrougarske\nSlika 3: Ugrađene nove cijevi\nTakve su odavno dotrajale i eksploatisane te se zbog toga stvaraju bespotrebni i ogromni gubici vode.\nVrijednost ukupnih radova je 122.643,70 KM, a sredstva za finansiranje ovih radova Općina Visoko je obezbijedila kroz Program utroška sredstava u rekonstrukciju gradske vodovodne mreže na području općine Visoko za 2013. godinu.\nRadovi na rekonstrukciji se privode kraju, a posebno bi istakli da su mještani ulice Rašidovića zaista imali strpljenja i poprilično dobru saradnju sa radnicima Visočice, a sve u cilju što boljeg i bržeg izvođenja radova na terenu.\nPored toga Jkp “Visočica” Visoko vrši detaljne analize i mjerenja , ali ispitivanja tehničke mogućnosti da se prikljuće na vodovod korisnici u ulici Rašidovića koji do sada nisu imali gradsku vodu.


U susret Danu borbe protiv dijabetesa – RADIO TELEVIZIJA BOR\nU susret Danu borbe protiv dijabetesa\nMAJDANPEK – U susret 14. novembru, Svetskom danu borbe protiv dijabetesa, Udruženje „Plavi krug“ organizovalo je u Majdanpeku predavanje, na kojem je o ovoj bolesti i najčešćim greškama koje se čine govorio doktor Miodrag Đorđević, specijalista interne medicine, inače, predsednik zaječarskog „Plavog kruga“.\nPrema njegovim rečima, dijabetes nije samo zdravstveni problem pojedinca, već cele porodice i kompletnog društva. Prema podacima, u Srbiji je svaka sedma osoba registrovana kao dijabetičar, ali se smatra da je taj broj mnogo veći.\n„Upravo zato provera nivoa šećera u krvi trebalo bi da se radi najmanje jednom godišnje“, kaže doktor Miodrag Đorđević, „s obzirom na to da se bolest otkriva vrlo lako, sa dva uzastopna merenja, u toku dva dana. Tačno se zna kolike bi vrednosti šećera u krvi trebalo da budu pre i posle jela i to je jasan indikator da li je neka osoba već obolela, ili je na putu da oboli od dijabetesa“, dodaje doktor Đorđević.\nJezikom brojki to praktično znači da bi nivo glikemije pre obroka trebalo da bude do 5 ili 6, do 7 se smatra preddijabetesom, a preko 7 dijabetesom. S druge strane, posle jela dozvoljena granica nivoa šećera u krvi je do 7 ili 8, preko te vrednosti, tačnije do 11, predstavlja preddijabetsko stanje, a sve iznad 11 tretira se kao dijabetes.\nTags: Majdanpek, svetski dan borbe protiv dijabetesa, Udruženje „Plavi krug“\nPrevious Pet godina rada Savetnika za prava pacijenata u Boru\nNext Šećerna bolest sve učestalija


Egipat: U razmeni vatre ubijeno 11 militanata | Novosti.RS\n20. 08. 2019. u 20:17\nEgipatske snage bezbednosti ubile su 11 osumnjičenih militanata u pucnjavi tokom pretresa njihovog skrovišta u Al Arišu, glavnom gradu provincije Severni Sinaj\nEgipatske snage bezbednosti ubile su 11 osumnjičenih militanata u pucnjavi tokom pretresa njihovog skrovišta u Al Arišu, glavnom gradu provincije Severni Sinaj, saopštiloje danas Ministarstvo unutrašnjih poslova.\nMinistarstvo nije otkrilo identitet ubijenih, niti je preciziralo da li je bilo žrtava među pripadnicima snaga bezbednosti, prenosi Rojters.\nU saopštenju se navodi da su militanti koristili skrovište kao bazu za izvođenje "neprijateljskih operacija" i da je na mestu događaja pronađeno oružje i eksploziv.\nEgipat se na Sinaju bori sa pobunjenicima predvođenim Islamskom državom od 2013. godine, nakon što je vojska svrgla islamističkog predsednika Mohameda Morsija.\nMilitanti od tada izvode napade uglavnom na bezbednosne snage i pripadnike hrišćanske manjine.


Argentinski bek Luka Vildoza sklopio je dogovor sa najpoznatijom franšizom na svijetu, a kako prenosi “Eurohoops” potpisaće ugovor na četiri godine vrijedan 13,6 miliona dolara.\nNjujork Niksi ove sezone igraju iznad svih očekivanja, pa kada se uzme u obzir da već sada rade na kompletiranju sastava za narednu sezonu poprilično je jasno da imaju ozbiljne ambicije.\nMenadžer argentinskog košarkaška potvrdio je za “ESPN” da će njegov pulen zadužiti košarkašku uniformu kluba iz “Velike jabuke”, dok će Baskonija inkasirati dva miliona dolara odštete.\nVildoza je ove sezone u Evroligi odigrao ukupno 32 utakmice na kojima je prosječno bilježio 10,3 poena, 3,5 asistencija i nešto više od jedne “krađe” po meču.\nPrethodni članakStanković: “U prvom poluvremenu smo trebali dati tri ili četiri gola”\nNaredni članakMostar SG osvojio futsal Kup Bosne i Hercegovine


Telenor: Privatni korisnici / Roming / Pripejd roming / GPRS Roaming\nVi ste ovde: Privatni korisniciRomingPripejd roming GPRS Roaming GPRS Roaming\nUsluga GPRS-a, tj, prenos podataka pripejd korisnici Telenora mogu koristiti i u roamingu. U mrežama nekih mobilnih operatora imaćete mogućnost korišćenja brzog interneta (3G).\nCena za 100 kB nakon početnih 5 kB\n* Fiksno po poruci + GPRS saobraćaj. Sve cene prikazane su sa uračunatim PDV-om. Naplata korišćenja usluge GPRS-a se vrši na osnovu količine prenetih podataka i roaming zone u kojoj se korisnik nalazi.\nPrenos podataka se tarifira tako što se početno zaokruživanje vrši na 5 KB, dok se nakon toga zaokružuje na 100 KB (po formuli 5 + 100 KB).\nU mrežama sa kojima Telenor ima ugovor o GPRS roamingu, korisnicima je omogućeno i korišćenje usluge MMS-a. Naplata korišćenja usluge MMS-a se vrši na sledeći način: 12,00 dinara fiksno po poruci ka korisnicima u Srbiji odnosno 30,00 dinara ka inostranim mrežama, plus GPRS saobracaj prema cenovniku za datu zonu (po važećem sistemu naplate GPRS roaming saobraćaja). Za svaki neuspešan pokušaj slanja/prijema MMS poruke, naplatiće se utrošeni GPRS saobraćaj prema važećem cenovniku za GPRS roaming.\nKorišćenje usluge MMS-a u roamingu podrazumeva i razmenu MMS-ova sa korisnicima drugih mreža a ne samo među Telenorovim korisnicima.\nInformacije o razmeni MMS poruka između korisnika Telenor mreže i korisnika drugih mreža, možete pronaći ovde.\nInformacije o mrežama sa kojima imamo ugovor o GPRS saradnji nalazi se u nastavku.\nGPRS roaming se može koristiti na sledećim destinacijama\n• Azija (bez Arabijskog poluostrva)\n• Afrika i Arabijsko poluostrvo\n• Severna Amerika\n• Srednja i Južna Amerika


DVA SVETA: Željko Joksimović će posle Sava centra pevati i u Domu sindikata - Hej! magazin\nDVA SVETA: Željko Joksimović će posle Sava centra pevati i u Domu sindikata\nJedan od najpopularnijih pevača sa ovih prostora, Željko Joksimović, koji je nedavno publici u regionu predstavio muzički projekat “Dva sveta“, započeo je seriju uspešnih koncerata u decembru, a zbog ogromnog interesovanja beogradske publike, Joksimović je zakazao i drugi koncert u srpskoj prestonici.\nNaime, prvo druženje sa beogradskom publikom Joksimović je zakazao 7. decembra u centru “Sava”, ali je zbog ogromnog interesovanja publike, pevač zakazao još jedan koncert, za 21. decembar u Domu sindikata.\n– Svi termini u Sava Centru su bukirani, a interesovanje publike je ogromno. Mi smo sinoć održali prvi od četiri koncerata u Skoplju, to je zaista vredelo svakog sata, energije, truda jer je reakcija publike bila fenomenalna. Iskreno sam srećan što se publici dopalo da pesme koje vole čuju u novom aranžmanu – rekao je Joksimović.\nMuzičar je sa Big bendom izmenio aranžmane najpoznatijih folk, pop i rok pesama, kao i nekoliko njegovih koje će izvesti pred publikom u seriji koncerata u decembru. Prvi koncert održao je juče u Makedonskom narodnom teatru u Skoplju gde ga očekuju još tri nastupa. Već 6. decembra Joksimović će nastupiti u Nišu u Domu vojske gde će u jednom danu imati dva koncerta, a 13. i 14. decembra su nastupi u dvorani Vatroslav Lisinski u Zagrebu.\nJoksimović je projekat nazvao po pesmi “Dva sveta” Tome Zdravkovića, a osim nje publika će moći da čuje “Suadu”, “Vlajnu”, “Skitnicu”, pesme “Bijelog dugmeta” i “Električnog organizma”, kao i deset Željkovih pesama.\nZa koncert u Beogradu Joksimović je spremio posebnu scenografiju, urađen je specijalni video materijal koji ilustruje Željkove poglede na svakodnevne situacije, a 22 muzičara na bini biće garancija kvaliteta projekta, za koji se može reći da je vrhunac Željkovog dosadašnjeg rada.


Leica iCON sistem za navođenje freze – Geokom d.o.o.\nOsnovni sistem za navodjenje freze pomoću GNSS sistema\nLeica iCON sistem za navođenje freze\nPrecizna dubina glodanja i povećana produktivnost vode ka digitalizovanim rešenjima u procesu sanacije.\nLeica ICON sistem za navođenje freze je vaš prvi korak digitalizaciji glodanja pomoću GNSS-a. Kontrolišite preciznu dubinu glodanja i povećajte produktivnost, veću preciznost i dobijanje glatke površine udaljavajući se od tradicionalnih metoda u postupku sanacije. Zaboravite na gubitke u kvaliteti mlevenja koji su rezultat nejasnih obeležavanja.\nICON sistem za navođenje freze izračunava razliku između postojeće i projektovane površine na trenutnom položaju sečiva. Pored toga, izračunavaju se postavljene vrednosti u predviđenim tačkama ispred trenutne pozicije.\nPoboljšani kvalitet glodanja\nPostignite glatku bazu i izbegavajte talase uklanjanjem “efekat-kopiranja” pomoću ICON sistem za navodjenje freze. Na Leica iCON kontrolnom panelu software pokazuje vrednost nagiba projektovane tačke u odnosu na trenutnu poziciju. Teoretske vrednosti trenutnog položaja sečiva mogu biti unete u uređaj za podešavanje nivoa.\nProces ručnog obeležavanja za dubinu kopanja stvar je prošlosti. Obeležavanje sprejom predstavlja visoki rizik da ih kiša ispere, da ih operater glodanja jedva očita ili da ih sakriju mašine na gradilištu. Jednostavno prenesite postojeću i projektovanu površinsku datoteku u ICON sistem za navodjenje freze i softver će Vam prikazati postavljene vrednosti u predviđenim tačkama ispred trenutne pozicije u pregledu u 2 koraka.\nIzbegavanje prekomernog glodanja i naknadnog prekrivanja tla štedi vreme i novac u građevinskom projektu. Tačno određivanje i realizacija dubine glodanja dodatno poboljšava planiranje gradilišta. Leica ICON sistem za navodjenje freze podržava dve opcije modela podataka. Izaberite između uspoređivanja stvarnog modela terena sa dizajnom terena ili stvarnog terena sa linijama dizajna.


pink.rs | Đurić: Cilj da uvećamo srpski Kokus u Kongresu\nĐurić je rekao da su odnosi Srbije sa SAD, pa i dešavanja u toj zemlji, prožeti sa ključnim prioritetima naše državne i nacionalne politike, kao što su očuvanje stabilnosti u zemlji i ekonomski razvoj.\nKako je rekao, naša ambasada u Vašingtonu nastoji da ''pruži ruke'' prema dolazećoj administraciji Džozefa Bajdena i da ostvari što više kontakata.\n''Iako sam ovde samo tri nedelje, imao sam razgovore sa predstavnicima Stejt departmenta, Ministrastva odbrane, Kongresa... U narednim nedeljama intenzivno ćemo raditi da što više kongresmena i senatora položili zakletvu učlanimo u srpski Kokus, jer nama trebaju oni koji će nas podržavati kao Albance Eliot Engel'', naveo je Đurić.\n''Ko god da bude na tim pozicijama, uveren sam da će se držati onoga što je dogovoreno u prethodnom periodu. Mi u Srbiji imamo na šta da se pozivamo i za šta da se borimo kada je reč o Vašingtonskom sporazumu'', istakao je Đurić.\n''Sa predstavnicima nove američke administarcije razgovaraćemo o tome na koji način da se nakon tog perioda bavimo tim pitanjem'', naveo je Đurić.\n''Od naše ambasade doći će mnogo inicijativa za unapređenje odnosa Srbije i SAD kako bi ojačali i osnažili Srbiju'', naveo je Đurić.\n''Naša dijaspora je idelolški, politički i u ekonomskom smislu raznolika, radićemo na tome da sve kontakte i uticaj koji imaju naši ljudi u SAD upregnemo ka onome što je interes Srbije'', poruči je Đurić.\nĐurić: Nadam se partnerskim odnosima sa SAD\nMARKO ĐURIĆ: Imamo realne šanse da bilateralne odnose sa SAD podignemo možda i na najviši nivo u istoriji\nPRVI RADNI DAN AMBASADORA ĐURIĆA! Entuzijazm i andrenalin na visokom nivou, Srbija i SAD će sarađivati više nego ikada (FOTO)\nDAČIĆ: Cilj Srbije je regionalna stabilnost\nPRVA OBJAVA AMBASADORA MARKA ĐURIĆA NAKON ŠTO JE DOPUTOVAO U SAD: Evo šta je iz Vašingtona poručio građanima Srbije na VELIKI PRAZNIK (FOTO)


Sombor traži status grada - Društvo - Dnevni list Danas\nPočetna » Društvo » Sombor traži status grada\nSombor traži status grada\nPredsednik opštine Sombor dr Jovan Slavković insistiraće kod buduće Vlade i Narodne skupštine da Sombor dobije status grada, a za to će biti tražena podrška svih političkih činilaca u ovoj bačkoj opštini, saopšteno je juče iz Odseka za protokol i informisanje.\nU saopštenju se navodi „kako republička Vlada nije jasno definisala kriterijume prema kojima je ovaj status predložen za 12 opština u Srbiji i kako prema svim kriterijumima, uključujući površinu i broj stanovnika, naseljenih mesta, visinu budžeta, broj zaposlenih, kao i istorijski i kulturni značaj, Sombor nadilazi znatan deo predloženih opština, predsednik opštine je uveren da će se i Sombor naći u proširenom predlogu“.\nUdruženje građana Moj Sombor prvo je reagovalo povodom odluke Vlade o dodeli statusa gradova komentarom da je Sombor opet prespavao. Na konvencijama LDP-SDU-GSS-LSV i SPO ukazano je na to da je Sombor status slobodnog kraljevskog grada dobio još pre 250 godina, o čemu „sadašnji vlastodršci nisu vodili računa“, a Žika Gojković, predsednik Opštinskog odbora SPO u Somboru, optužio je opštinsku vlast zbog inertnosti.\nMaterijalni status osoba sa invaliditetom u Srbiji uglavnom nezadovoljavajući\nBojkot uspešan samo u sklopu drugih pritisaka\nVoždovački bioskop: Status quo – prebacivanje nadležnosti s jednih na druge


Nenad Popović za Božić u Moskvi\nŠef Ekonomskog tima za Kosovo i Metohiju Nenad Popović prisustvovaće božićnoj liturgiji koju će, u noći između 6. i 7. januara, u Moskvi služiti patrijarh moskovski i cele Rusije Aleksej Drugi. Kako se navodi u saopštenju Ekonomskog tima, Popović će službi u hramu Hrista Spasitelja prisustvovati na poziv patrijarha Alekseja Drugog. Poglavar Ruske pravoslavne crkve patrijarh moskovski i cele Rusije Aleksej Drugi odlikovao je, 25. avgusta 2006. godine, šefa Ekonomskog tima za Kosovo i Metohiju i jug Srbije Nenada Popovića ordenom prepodobnog Sergeja Radonješkog. Ovo visoko priznanje Ruske pravoslavne crkve uručeno je Popoviću za doprinos u radu međunarodnog Fonda jedinstva pravoslavnih naroda, čiji je pokrovitelj patrijarh Aleksej Drugi. Popović je odlikovan zbog učešća u humanitarnim akcijama i aktivnostima Fonda čiji je cilj zbližavanje dva naroda i nesebične pomoći Ruskoj i Srpskoj pravoslavnoj crkvi. Patrijarh Aleksej Drugi je, prilikom uručenja ordena, rekao da je nedopustivo odvajanje Kosova i Metohije od Srbije jer bi se na taj način „Srbiji oduzela njena istorija“ i ocenio da je pored ekonomskog oporavka srpskom narodu neophodno očuvanje duhovne snage.\n21.09.2021 Laplje Selo: Stigle tablice, ali ne i uputstvo za izdavanje (459)


SKUPOVI U STRAZBURGU I LYONU: U Francuskoj održani protesti podrške Palestini - GlobalCir\nU Francuskoj su organizirani protesti podrške Palestini i Kudsu/Jerusalemu. Demonstracije čiji je organizator ”Palestinska platforma“ organizirane su u Strazburgu i Lyonu.\nOko dvije hiljade ljudi okupilo se na demonstracijama u Strazburgu tokom kojih su učesnici podsjetili na izraelske napade na Palestince 14. maja u kojima je ubijeno 65 Palestinaca, a oko tri hiljade ranjeno. Predstavnici ”Palestinske platforme” osudili su nasilje izraelskih snaga nad Palestincima i zatražili privođenje odgovornih pred lice pravde.\nIstakli su kako je ovaj masakr u Pojasu Gaze, koja je posljednjih nekoliko godina postala zatvor otvorenog tipa, dokaz rušenja i politike terorizma koju vodi režim izraelskog premijera Benjamina Netanyahua. Demonstranti su uzvikivali slogane ”Palestina će živjeti, Palestina će pobijediti”, ”Podrži Palestinu, reci stop masakru”, ”Svi mi smo Palestina” i tome slično.\nNa protestima u Lyonu učestvovalo je oko 500 ljudi, a organiziran je na trgu Terreauxu. Na demonstracijama su istaknute zastave Palestine i Francuske, a učesnici su pozvali međunarodnu zajednicu i francusku administraciju da ne bude nijema pred izraelskim masakrima.


Ivana Predić | 18. nov 2019.\nPrisutnima su prikazani sporni prilozi Radio-televizije Pančevo, u kojima je Živković nazivan smradom, lažnim novinarom, saradnikom neprijatelja, opsesivnim materijalistom, učenikom špijuna i drugim pogrdnim imenima.\nNenad Živković (desno) sa advokatom (foto: Ivana Predić / Cenzolovka)\nPripremno ročište po tužbi novinara Nenada Živkovića protiv RTV Pančevo i odgovornog urednika tog medija Miroslava Milakova održano je danas u Višem sudu u Beogradu.\nŽivković je Milakova tužio zbog prljave kampanje koju je Radio-televizija Pančevo protiv njega vodila u februaru ove godine, pri čemu je danima u prilozima te televizije vređan.\nVeljko Milić, advokat tužioca Živkovića, izjavio je da ostaje pri navodima tužbe, kao i da ne prihvata rešavanje slučaja medijacijom, dok je pravni tim odbrane, predvođen advokatom Sašom Levnajićem, priložio dodatnu dokumentaciju: Živkovićeve objave sa Fejsbuk profila, njegove uvodnike objavljene u listu Pančevac 2003. i 2004. godine i tekstove sa sajta Pančevo Si Ti.\nAdvokat Milić je predložio da se učesnici u postupku ne saslušavaju dok se prisutni ne upoznaju sa novom dokumentacijom, što je sudija Snežana Marjanović prihvatila.\nOdbrana je odustala od svog predloga da zastupnik RTV Pančevo Vuk Radović bude saslušan i predložila rok za okončanja postupka od četiri ročišta za dve godine. Advokat tužioca je predložio da taj rok bude godinu i po dana, sa tri ročišta.\nSuđenje je obeležilo izvođenje dokaza, koje je tužilac predložio, pa su prisutnima prikazani svi sporni prilozi na koje se tužba odnosi, objavljeni 22, 23, 24, 26, 27. i 28. februara.\nU njima je Živković nazivan smradom, lažnim novinarom, saradnikom neprijatelja, opsesivnim materijalistom, učenikom špijuna i drugim pogrdnim imenima.\nSudija Marjanović zakazala je naredno ročište za 26. mart 2020. godine, kada će Živković i Milakov biti saslušani.\nMiroslav Milakov Nenad Živković RTV Pančevo\n← UG: Privredni sud odobrio uvid u poslovne tajne United grupe konkurentskim kompanijama\nUNS protestuje zbog neprimerene kampanje protiv novinara Miodraga Sovilja →


Vazdušni udari izazvali bi rat – Plus Radio\nHome / Region / Vazdušni udari izazvali bi rat\nVazdušni udari izazvali bi rat\nBy Plus Radio on 13/04/2018 Vrijeme: 09:12\n(Foto: Gulliver/Getty Images) ilustracija\nRusija je upozorila SAD da bi vazdušni udari kao odgovor na sumnjivi hemijski napad u Siriji mogli izazvati rat između dvije zemlje.\nZapadne sile se pripremaju za napade, ali se saveznik Sirije, Rusija, tome oštro protivi.\n„Prioritet je izbjeći opasnost od rata“, rekao je ruski ambasador u UN Vasilij Nebencija.\nOn je optužio Vašington da ugrožava međunarodni mir i rekao je da je situacija „veoma opasna“.\nNebencija je rekao da postoji povećana „opasnost od eskalacije“ zbog prisustva ruske vojske u Siriji.\nVisoki ruski vojni zvaničnici upozoravaju će oboriti američke rakete i uništiti mjesta sa kojih se lansiraju, ako rusko osoblje u Siriji bude ugroženo.\nNebencija je pozvao i Savjet bezbjednosti UN da se danas ponovo sastane kako bi razgovarali o mogućnosti zapadne vojne akcije.\nIstovremeno, Bijela kuća kaže da nastavlja procjenu obavještajnih podataka i razgovara sa svojim saveznicima.\nU međuvremenu, Organizacija za zabranu hemijskog oružja saopštila je da će njihovi stručnjaci sjutra otputovati u Siriju kako bi započeli istragu o tome da li su korišćene hemikalije u napadu na Dumu prošle subote u kojoj su, kako tvrde opozicioni aktivisti, stradale desetine ljudi.\nSirijska vlada negira učešće u hemijskom napadu i kaže da su izvještaji „lažirani“.\nIz Centra za dokumentovanje prekršaja koji bilježi povredu međunarodnog prava u Siriji, međutim, tvrde da su kod žrtava napada uočili pjenu iz usta, cijanozu i pečenje očiju, što su simtomi trovanja hemikalijama.\nAmerička televizija NBC danas je citirala dvojicu zvaničnika da je analiza krvi žrtava pokazala prisustvo hlorina i nervnog gasa.\nI francuski predsjednik Emanuel Makron je rekao da ima „dokaz“ da je sirijska vojska napala Dumu hemijskim oružjem, ali nije iznosio detalje.\nBritanski zvaničnici su saglasni da je „vrlo vjerovatno“ da je režim Bašara Al Asada odgovoran za navodni napad i rekli da upotreba hemijskog oružja ne smije biti neosporavana.\nLideri Velike Britanije i SAD, Tereza Mej i Donald Tramp sinoć su u telefonskom razgovoru zaključili da je od ključne važnosti odvratiti Siriju od dalje upotrebe hemijskog oružja.\nRusija je izvještaje o napadu opisala kao „provokaciju“ smišljenu da opravda vojnu intervenciju Zapada.\nRuski predsjednik Vladimir Putin naglašava da će prevladati zdrav razum i da će situacija biti stabilizovana.\n„Rusija će nastaviti da ispunjava sve međunarodne obaveze“, dodao je Putin.\nNakon sedam godina sukoba, Sirija je podijeljena zemlja. Najveći dio je pod kontrolom Bašara al Asada, legitimno izabranog predsjednika koji se bori protiv pobunjenika i Islamske države.\nSaveznik su mu Iran i Rusija, a različite pobunjeničke grupe, sa druge strane, imaju podršku SAD i Turske.\nIz sirijske Dume, koja bi mogla postati povod sukoba globalnih razmjera, u međuvremenu su otišli svi pobunjenici, a došli ruski vojnici.\n← Previous Story Novinar BBC: Asad nije izveo napad, to je režirano\nNext Story → Grci na ulicama: „Amerikanci, ubice ljudi!“ VIDEO


S A O P Š T E Nj E Z A J A V N O S T – Завод за јавно здравље\nu vezi nestašice kombinovanih petovalentnih vakcina i\nodržavanja kontinuiteta u sprovođenju imunizacije\nBeograd, 3. april 2014. godine\nUsled nestašice kombinovanih petovalentnih vakcina Institut za javno zdravlje Srbije „Dr Milan Jovanović Batut“ informiše javnost da deca koja su na zahtev roditelja ili preporuku zdravstvenih radnika vakcinaciju započela kombinovanim petovalentnim vakcinama, istu mogu nastaviti vakcinama koje predviđa Pravilnik o imunizaciji i načinu zaštite lekovima odnosno vakcinama koje se nalaze u zdravstvenim ustanovama koje sprovode imunizaciju (domovi zdravlja). Ove vakcine nabavljene su centralizovanim putem, registrovane su od strane Agencije za lekove i medicinska sredstva (ALIMS) a svaka serija poseduje sertifikat analize koji se dostavlja IJZS pre distribucije.\nOvim ni na koji način neće biti ugroženo zdravlje i bezbednost dece i nema razloga za uznemirenost roditelja. Nadzor nad sprovođenjem imunizacije ovim vakcinama odnosno poštovanjem svih principa bezbedne imunizacije sprovode instituti i zavodi za javno zdravlje.\nSkrećemo pažnju da deca treba da budu pravovremeno i potpuno vakcinisana odnosno da prime predviđene doze vakcina u određenom uzrastu jer samo tako mogu imati adekvatnu zaštitu u periodu kada su najosetljivija na pojedine uzročnike zaraznih bolesti, što im i ove vakcine omogućuju.\nImunizacijom se na najefikasniji način sprečavaju zarazne bolesti odnosno redukuju komplikacije, bolničko lečenje, trajna oštećenja i smrtni ishodi koji su mogući u slučaju obolevanja nevakcinisane i nepotpuno vakcinisane dece.


Kosovo i zvanično otvorilo ambasadu u Jerusalimu - Politički.rs\nKosovo i zvanično otvorilo ambasadu u Jerusalimu\nNešto više od šest meseci od potpisivanja Vašingtonskog sporazuma Kosovo je ispunilo još jednu dogovorenu obavezu. Danas je zvanično otvorena ambasada Kosova u Jerusalimu, saopštilo je kosovsko ministarstvo spoljnih poslova, a preneli prištinski mediji.\n„Postavljanje državne ploče i zastave u ambasadi Kosova u Izraelu odražavaće posvećenost Vlade Kosova da ispuni zalaganje koje je dala s ciljem uspostavljanje diplomatske misije u Jerusalimu. Ambasada u Jerusalimu biće snažno posvećena uvećanju bilateralne saradnje i jačanju međunarodnog subjektiviteta države Kosovo“, poručilo je MSP Kosova, prenosi KoSSev.\nIako je ambasada danas otvorena, ploča sa natpisom „Ambasada Kosova u Jerusalimu“ otkrivena je još 1. februara, kada su zvanično uspostavljeni diplomatski odnosi između Kosova i Izraela, a što je takođe bilo dogovoreno dokumentom, koji je u Vašingtonu septembra prošle godine potpisao odlazeći kosovski premijer Avdulah Hoti.\nU međuvremenu je prva ambasadorka Kosova u Izraelu Ines Demiri otputovala u ovu zemlju.\n„Zbog nemogućnosti da predstavnici Kosova budu prisutni u Jerusalimu usled pandemije, Ministarstvo spoljnih poslova naložilo je otpravniku poslova u Izraelu da ploču koju je otkrio ministar Aškenazi zajedno sa zastavom postavi u ambasadu Kosova u Jerusalimu“, poručili su iz kosovskog MSP.\nPodsećamo, na virtuelnoj ceremoniji o uspostavljanju diplomatskih odnosa, 1. februara, moglo se čuti da je reč o istorijskom danu, a iste poruke su slali i Amerikanci.\nSa druge strane, iz Evropske unije, Turske, Arapske lige i Palestine pozvali su Kosovo da preispita svoju odluku, te mu poručili da bi ambasadu trebalo da otvori u Tel Avivu.\nMinistar: Otvaranje ambasade u Jerusalimu jedan od najvažnijih trenutaka\nV.d. ministar spoljnih poslova Kosova, Besnik Tahiri, istakao je da je priznanje i uspostavljanje diplomatskih odnosa sa Izraelom zaokruženo otvaranjem kosovske ambasade u Jerusalimu, „jedan od najvažnijih trenutaka države Kosovo“.\nOn je novinarima u Prištini izjavio da je „priznanje Izraela jedno od najvažnijih, proces nije bio lak i ojačao je naš odnos s tom državom“ s kojom su diplomatski odnosi uspostavljeni 25. februara.\nTahiri je rekao da zbog pandemije niko od visokih zvaničnika Kosova danas nije mogao biti na otvaranju ambasade u Jerusalimu i da je za to ovlastio otpravnicu poslova Kosova u Izraelu, Ines Demiri.\nDemiri je takođe ocenila da je otvaranje kosovske ambasade u Izraelu „izvor ponosa“ i „istorijski trenutak“. Demiri je na Fejsbuku napisala „najveća čast u mom životu što sam imala priliku da otvorim ambasadu i ponosno služim svojoj zemlji u Izraelu“.\nTagged: IZRAEL, JERUSALIM, KOSOVO\nE sad bi svi ovi koji su protiv te ambasade trebali da povuku priznanje.\nMislim da će Erdogan da ih kara.